title: Απόφαση του Δικαστηρίου της Ευρωπαϊκής Ένωσης, της 11ης Οκτωβρίου 2016, σχετικά με την πρόσβαση του κοινού στα έγγραφα που κατέχει το Δικαστήριο της Ευρωπαϊκής Ένωσης στο πλαίσιο της ασκήσεως των διοικητικών λειτουργιών του

text:
               30.11.2016

               EL

               Επίσημη Εφημερίδα της Ευρωπαϊκής Ένωσης

               C 445/3

         ΑΠΌΦΑΣΗ ΤΟΥ ΔΙΚΑΣΤΗΡΊΟΥ ΤΗΣ ΕΥΡΩΠΑΪΚΉΣ ΈΝΩΣΗΣ
   της 11ης Οκτωβρίου 2016
   σχετικά με την πρόσβαση του κοινού στα έγγραφα που κατέχει το Δικαστήριο της Ευρωπαϊκής Ένωσης στο πλαίσιο της ασκήσεως των διοικητικών λειτουργιών του
   (2016/C 445/03)
   ΤΟ ΔΙΚΑΣΤΗΡΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   έχοντας υπόψη το άρθρο 15, παράγραφος 3, της Συνθήκης για τη λειτουργία της Ευρωπαϊκής Ένωσης,
   έχοντας υπόψη τη γνωμοδότηση της διοικητικής επιτροπής της 26ης Σεπτεμβρίου 2016,
   εκτιμώντας ότι πρέπει να θεσπίσει κανόνες περί της προσβάσεως του κοινού στα έγγραφα που κατέχει το Δικαστήριο της Ευρωπαϊκής Ένωσης στο πλαίσιο της ασκήσεως των διοικητικών λειτουργιών του,
   ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Πεδίο εφαρμογής
   1.   Η παρούσα απόφαση εφαρμόζεται σε όλα τα έγγραφα που κατέχει το Δικαστήριο της Ευρωπαϊκής Ένωσης, ήτοι στα έγγραφα που έχουν καταρτιστεί ή παραληφθεί από αυτό και βρίσκονται στην κατοχή του, στο πλαίσιο της ασκήσεως των διοικητικών λειτουργιών του.
   2.   Η παρούσα απόφαση δεν θίγει τα δικαιώματα προσβάσεως του κοινού στα έγγραφα του Δικαστηρίου της Ευρωπαϊκής Ένωσης που ενδεχομένως απορρέουν από πράξεις του διεθνούς δικαίου, πρωτογενείς ή εφαρμοστικές αυτών.
   Άρθρο 2
   Δικαιούχοι
   1.   Κάθε πολίτης της Ευρωπαϊκής Ένωσης και κάθε φυσικό ή νομικό πρόσωπο που κατοικεί ή έχει την καταστατική του έδρα εντός κράτους μέλους έχει δικαίωμα προσβάσεως στα έγγραφα του Δικαστηρίου της Ευρωπαϊκής Ένωσης που διαλαμβάνονται στο άρθρο 1, παράγραφος 1, υπό τις προϋποθέσεις που προβλέπονται στην παρούσα απόφαση.
   2.   Το Δικαστήριο της Ευρωπαϊκής Ένωσης δύναται, υπό τις ίδιες προϋποθέσεις, να επιτρέψει την πρόσβαση στα έγγραφα αυτά σε κάθε φυσικό ή νομικό πρόσωπο που δεν κατοικεί ή δεν έχει την καταστατική του έδρα εντός κράτους μέλους.
   Άρθρο 3
   Εξαιρέσεις
   1.   Το Δικαστήριο της Ευρωπαϊκής Ένωσης αρνείται την πρόσβαση σε έγγραφο εάν η κοινοποίησή του ενδέχεται να θίξει την προστασία:

               α)

               του δημοσίου συμφέροντος, όσον αφορά:

                           —

                           τη δημόσια ασφάλεια,

                           —

                           την άμυνα και τις στρατιωτικές υποθέσεις,

                           —

                           τις διεθνείς σχέσεις,

                           —

                           τη δημοσιονομική, νομισματική ή οικονομική πολιτική της Ένωσης ή κράτους μέλους·

               β)

               της ιδιωτικής ζωής και της ακεραιότητας του ατόμου, ιδίως σύμφωνα με τη νομοθεσία της Ένωσης που αφορά την προστασία των δεδομένων προσωπικού χαρακτήρα.

         2.   Το Δικαστήριο της Ευρωπαϊκής Ένωσης αρνείται την πρόσβαση σε έγγραφο εάν η κοινοποίησή του ενδέχεται να θίξει την προστασία:

               —

               των εμπορικών συμφερόντων συγκεκριμένου φυσικού ή νομικού προσώπου, συμπεριλαμβανομένων αυτών που άπτονται της διανοητικής ιδιοκτησίας,

               —

               των δικαιοδοτικών διαδικασιών και των νομικών γνωμοδοτήσεων,

               —

               των σκοπών των δραστηριοτήτων επιθεωρήσεως, έρευνας και οικονομικού ελέγχου.

         3.   Η πρόσβαση σε έγγραφο που το Δικαστήριο της Ευρωπαϊκής Ένωσης έχει καταρτίσει για εσωτερική του χρήση ή έχει παραλάβει και το οποίο αφορά ζήτημα επί του οποίου το Δικαστήριο δεν έχει ακόμα λάβει απόφαση δεν επιτρέπεται, στην περίπτωση κατά την οποία η κοινοποίησή του θα έθιγε σοβαρά τη διαδικασία λήψεως αποφάσεων του Δικαστηρίου της Ευρωπαϊκής Ένωσης.
   Η πρόσβαση σε έγγραφο περιέχον γνωμοδοτήσεις προοριζόμενες για εσωτερική χρήση, προκειμένου περί διασκέψεων και προκαταρκτικών διαβουλεύσεων εντός του Δικαστηρίου της Ευρωπαϊκής Ένωσης ή εκτός αυτού όταν έχει μετάσχει σε αυτές το Δικαστήριο, δεν επιτρέπεται ακόμη και μετά τη λήψη της αποφάσεως, στην περίπτωση κατά την οποία η κοινοποίησή του θα έθιγε σοβαρά τη διαδικασία λήψεως αποφάσεων του Δικαστηρίου της Ευρωπαϊκής Ένωσης.
   4.   Οι διαλαμβανόμενες στις παραγράφους 2 και 3 εξαιρέσεις δεν εφαρμόζονται αν υπέρτερο δημόσιο συμφέρον δικαιολογεί την κοινοποίηση του σχετικού εγγράφου.
   5.   Αν μία ή περισσότερες από τις διαλαμβανόμενες στις παραγράφους 1, 2 και 3 εξαιρέσεις αφορούν μέρος μόνον του αιτηθέντος εγγράφου, τα λοιπά μέρη του εγγράφου κοινοποιούνται.
   6.   Οι διαλαμβανόμενες στις παραγράφους 1, 2 και 3 εξαιρέσεις εφαρμόζονται αποκλειστικά για όσο χρόνο δικαιολογείται η προστασία όσον αφορά το περιεχόμενο του εγγράφου. Οι εξαιρέσεις μπορούν να εφαρμόζονται επί τριάντα έτη κατ’ ανώτατο όριο. Αν πρόκειται για έγγραφο για το οποίο ισχύουν οι εξαιρέσεις που αφορούν την ιδιωτική ζωή ή τα εμπορικά συμφέροντα, οι εξαιρέσεις μπορούν, εν ανάγκη, να εφαρμοστούν και πέραν του χρονικού αυτού διαστήματος.
   7.   Το παρόν άρθρο εφαρμόζεται υπό την επιφύλαξη των διατάξεων του άρθρου 9.
   Άρθρο 4
   Υποβολή της αρχικής αιτήσεως
   1.   Η αίτηση προσβάσεως σε έγγραφο του Δικαστηρίου της Ευρωπαϊκής Ένωσης πρέπει να συντάσσεται σε μία από τις επίσημες γλώσσες της Ένωσης, με συμπλήρωση του σχετικού εντύπου που διατίθεται στην ιστοσελίδα του Δικαστηρίου της Ευρωπαϊκής Ένωσης. Η αίτηση πρέπει να αποστέλλεται κατά προτίμηση ηλεκτρονικά, σύμφωνα με τις υποδείξεις που περιέχονται στην προαναφερθείσα ιστοσελίδα, ή, σε εξαιρετικές περιπτώσεις, ταχυδρομικά ή με φαξ.
   2.   Η αίτηση πρέπει να διατυπώνεται με επαρκή ακρίβεια και να περιέχει ειδικότερα τα στοιχεία που καθιστούν δυνατό τον προσδιορισμό του ή των αιτουμένων εγγράφων, καθώς και το ονοματεπώνυμο και τη διεύθυνση του αιτούντος.
   3.   Αν η αίτηση δεν είναι επαρκώς ακριβής, το Δικαστήριο της Ευρωπαϊκής Ένωσης καλεί τον αιτούντα να τη διευκρινίσει και τον επικουρεί προς τούτο.
   4.   Αν η αίτηση αφορά πολύ μακροσκελές έγγραφο ή πολύ μεγάλο αριθμό εγγράφων, το Δικαστήριο της Ευρωπαϊκής Ένωσης μπορεί να προβεί σε άτυπη συνεννόηση με τον αιτούντα για την εξεύρεση δίκαιου διακανονισμού.
   5.   Ο αιτών δεν υποχρεούται να δικαιολογήσει την αίτησή του.
   Άρθρο 5
   Χειρισμός της αρχικής αιτήσεως
   1.   Αμέσως μετά την πρωτοκόλληση του περιέχοντος την αίτηση εντύπου, αποστέλλεται εγγράφως (με ηλεκτρονική επιστολή, με ταχυδρομική επιστολή ή με φαξ) βεβαίωση παραλαβής στον αιτούντα.
   2.   Εντός προθεσμίας ενός μηνός κατ’ ανώτατο όριο μετά την πρωτοκόλληση αυτή, το Δικαστήριο της Ευρωπαϊκής Ένωσης παρέχει την πρόσβαση στο αιτηθέν έγγραφο, χορηγώντας αυτό στον αιτούντα.
   3.   Το Δικαστήριο της Ευρωπαϊκής Ένωσης, αν δεν είναι σε θέση να παράσχει την πρόσβαση στο αιτηθέν έγγραφο, γνωστοποιεί στον αιτούντα, εντός της διαλαμβανομένης στην παράγραφο 2 προθεσμίας και εγγράφως, τους λόγους της ολικής ή μερικής αρνήσεως, ενημερώνοντας τον αιτούντα σχετικά με το δικαίωμά του να υποβάλει επιβεβαιωτική αίτηση εντός προθεσμίας ενός μηνός από της παραλαβής της απαντήσεως.
   4.   Κατ’ εξαίρεση, όταν, επί παραδείγματι, η αίτηση αφορά πολύ μακροσκελές έγγραφο ή πολύ μεγάλο αριθμό εγγράφων, η προβλεπόμενη στην παράγραφο 2 προθεσμία μπορεί, με προηγούμενη ενημέρωση του αιτούντος και εμπεριστατωμένη αιτιολογία, να παραταθεί κατά έναν μήνα.
   5.   Στη διαλαμβανόμενη στο άρθρο 4, παράγραφος 3, περίπτωση, η προθεσμία απαντήσεως αρχίζει να υπολογίζεται μόνον από το χρονικό σημείο κατά το οποίο το Δικαστήριο της Ευρωπαϊκής Ένωσης διαθέτει τα πρόσθετα στοιχεία του αιτούντος με τα οποία διευκρινίζεται επαρκώς η αίτηση.
   6.   Για τον υπολογισμό των προθεσμιών εφαρμόζεται κατ’ αναλογίαν ο κανονισμός (ΕΟΚ, Ευρατόμ) 1182/71, περί καθορισμού των κανόνων που εφαρμόζονται στις προθεσμίες, ημερομηνίες και διορίες (ΕΕ ειδ. έκδ. 01/001, σ. 131).
   Άρθρο 6
   Υποβολή της επιβεβαιωτικής αιτήσεως
   1.   Ο αιτών δύναται να υποβάλει επιβεβαιωτική αίτηση σε περίπτωση που λάβει εν όλω ή εν μέρει αρνητική απάντηση στην αρχική αίτησή του.
   2.   Η έλλειψη απαντήσεως εκ μέρους του Δικαστηρίου της Ευρωπαϊκής Ένωσης στην αρχική αίτηση εντός της προβλεπομένης προθεσμίας παρέχει το δικαίωμα στον αιτούντα να υποβάλει επιβεβαιωτική αίτηση.
   3.   Η επιβεβαιωτική αίτηση πρέπει να αποσταλεί στο Δικαστήριο της Ευρωπαϊκής Ένωσης εντός προθεσμίας ενός μηνός, είτε από της παραλαβής της απαντήσεως περί ολικής ή μερικής αρνήσεως προσβάσεως στο αιτηθέν έγγραφο είτε, ελλείψει οποιασδήποτε απαντήσεως στην αρχική αίτηση, από της λήξεως της προθεσμίας απαντήσεως.
   4.   Η επιβεβαιωτική αίτηση πρέπει να διατυπώνεται σύμφωνα με τις τυπικές απαιτήσεις που προβλέπονται στο άρθρο 4.
   Άρθρο 7
   Χειρισμός της επιβεβαιωτικής αιτήσεως
   1.   Ο χειρισμός της επιβεβαιωτικής αιτήσεως πραγματοποιείται σύμφωνα με τα προβλεπόμενα στο άρθρο 5, εξαιρουμένης της ενημερώσεως περί του δικαιώματος υποβολής επιβεβαιωτικής αιτήσεως.
   2.   Αν το Δικαστήριο της Ευρωπαϊκής Ένωσης απορρίψει εν όλω ή εν μέρει επιβεβαιωτική αίτηση, ενημερώνει τον αιτούντα σχετικά με τις διαδικασίες τις οποίες δύναται να χρησιμοποιήσει για να προσβάλει την άρνηση αυτή, ήτοι την άσκηση ένδικης προσφυγής ή την υποβολή καταγγελίας στον Ευρωπαίο Διαμεσολαβητή σύμφωνα με τις προϋποθέσεις που προβλέπονται αντιστοίχως στα άρθρα 263 και 228 της Συνθήκης για τη λειτουργία της Ευρωπαϊκής Ένωσης.
   3.   Η απουσία εμπρόθεσμης απαντήσεως στην επιβεβαιωτική αίτηση λογίζεται ως αρνητική απάντηση και παρέχει το δικαίωμα στον αιτούντα να χρησιμοποιήσει τις διαδικασίες που διαλαμβάνονται στην παράγραφο 2.
   Άρθρο 8
   Αρμόδιες αρχές
   1.   Αρμόδια αρχή για να αποφασίσει σχετικά με την απάντηση που πρέπει να δοθεί σε αρχική αίτηση προσβάσεως σε έγγραφο είναι ο διευθυντής επικοινωνίας.
   2.   Αν το ζητούμενο έγγραφο βρίσκεται στην κατοχή της γραμματείας του Δικαστηρίου ή της γραμματείας του Γενικού Δικαστηρίου, αρμόδιες αρχές είναι, αντιστοίχως, ο βοηθός Γραμματέας του Δικαστηρίου και ο βοηθός Γραμματέας του Γενικού Δικαστηρίου.
   Οι βοηθοί Γραμματείς του Δικαστηρίου και του Γενικού Δικαστηρίου δύνανται να μεταβιβάσουν σε υπάλληλο διοικήσεως της γραμματείας τους τις εξουσίες τους ως αρμοδίων αρχών για την αρχική αίτηση.
   3.   Αρμόδια αρχή για να αποφασίσει σχετικά με την απάντηση που πρέπει να δοθεί σε επιβεβαιωτική αίτηση είναι ο Γραμματέας του Δικαστηρίου ή, αν η επιβεβαιωτική αίτηση αφορά έγγραφο ευρισκόμενο στην κατοχή της γραμματείας του Γενικού Δικαστηρίου, ο Γραμματέας του Γενικού Δικαστηρίου.
   4.   Αν κράτος μέλος, στο οποίο υποβλήθηκε αίτηση προσβάσεως σε έγγραφο που αυτό κατέχει και το οποίο προέρχεται από το Δικαστήριο της Ευρωπαϊκής Ένωσης στο πλαίσιο της ασκήσεως των διοικητικών λειτουργιών του, απευθυνθεί προς διαβούλευση στο Δικαστήριο, η απάντηση στην εν λόγω αίτηση διαβουλεύσεως δίδεται από την αρχή που θα ήταν αρμόδια δυνάμει της παραγράφου 3 να δώσει απάντηση σε επιβεβαιωτική αίτηση προσβάσεως αφορώσα το ίδιο έγγραφο και υποβληθείσα απευθείας στο Δικαστήριο της Ευρωπαϊκής Ένωσης.
   5.   Κατά παρέκκλιση από την παράγραφο 1, ο Γραμματέας του Δικαστηρίου δύναται να ορίσει μιαν άλλη αρχή αρμόδια για να αποφασίσει σχετικά με την απάντηση σε αρχική αίτηση προσβάσεως σε έγγραφο.
   Άρθρο 9
   Έγγραφα τρίτων
   1.   Το Δικαστήριο της Ευρωπαϊκής Ένωσης επιτρέπει την πρόσβαση σε ευρισκόμενο στην κατοχή του έγγραφο τρίτου μόνον αφού λάβει τη συγκατάθεση του οικείου τρίτου.
   2.   Κατά την εφαρμογή του παρόντος άρθρου, ως «τρίτος» νοείται κάθε φυσικό ή νομικό πρόσωπο ή οντότητα εκτός του Δικαστηρίου της Ευρωπαϊκής Ένωσης, περιλαμβανομένων των κρατών μελών, των λοιπών θεσμικών ή άλλων οργάνων και οργανισμών της Ευρωπαϊκής Ένωσης, και των τρίτων κρατών.
   3.   Αν στο Δικαστήριο της Ευρωπαϊκής Ένωσης υποβληθεί αίτηση προσβάσεως σε έγγραφο τρίτου, η αρμόδια αρχή ζητεί τη γνώμη του οικείου τρίτου για να της γνωστοποιήσει αν αντιτίθεται στην κοινοποίηση του εγγράφου αυτού, εκτός αν αποφασίσει αυτεπαγγέλτως να αρνηθεί την εν λόγω κοινοποίηση βάσει μίας των εξαιρέσεων του άρθρου 3.
   Άρθρο 10
   Διαδικασία προσβάσεως
   1.   Τα έγγραφα χορηγούνται σε υπάρχουσα διατύπωση και μορφή. Το Δικαστήριο της Ευρωπαϊκής Ένωσης δεν υποχρεούται, δυνάμει της παρούσας αποφάσεως, να δημιουργήσει ένα νέο έγγραφο ή να συγκεντρώσει στοιχεία κατόπιν σχετικής αιτήσεως του αιτούντος.
   Το παραδιδόμενο αντίγραφο μπορεί να είναι σε χαρτί ή σε ηλεκτρονική μορφή. Συναφώς, λαμβάνεται απολύτως υπόψη η προτίμηση του αιτούντος.
   Αν ο όγκος των εγγράφων είναι μεγάλος ή ο χειρισμός τους δυσχερής, ο αιτών δύναται να κληθεί να τα εξετάσει επιτόπου.
   2.   Αν έγγραφο έχει ήδη κοινοποιηθεί από το Δικαστήριο της Ευρωπαϊκής Ένωσης ή από άλλο θεσμικό όργανο και αν η πρόσβαση σε αυτό είναι ευχερής, το Δικαστήριο της Ευρωπαϊκής Ένωσης δύναται να ενημερώσει απλώς τον αιτούντα σχετικά με τα μέσα που πρέπει να χρησιμοποιήσει για να λάβει το εν λόγω έγγραφο.
   Άρθρο 11
   Κόστος της προσβάσεως
   1.   Ο αιτών δύναται να υποχρεωθεί να καταβάλει τέλος για την παραγωγή και την αποστολή των αντιγράφων των αιτουμένων εγγράφων.
   2.   Κατά κανόνα, η επιτόπου εξέταση των εγγράφων ή η παραγωγή αντιγράφων των οποίων ο αριθμός δεν υπερβαίνει τις είκοσι σελίδες A4, είναι δωρεάν.
   3.   Το τέλος για την παραγωγή και την αποστολή των αντιγράφων υπολογίζεται βάσει τιμολογίου καθοριζομένου με απόφαση του Γραμματέα του Δικαστηρίου. Το εν λόγω τέλος δεν δύναται να υπερβαίνει το πραγματικό κόστος των ενεργειών αυτών.
   4.   Τα δημοσιευμένα έγγραφα εξακολουθούν να υπόκεινται σε ίδιο σύστημα τιμών.
   Άρθρο 12
   Αναπαραγωγή εγγράφων
   1.   Η παρούσα απόφαση εφαρμόζεται υπό την επιφύλαξη κάθε ισχύουσας κανονιστικής ρυθμίσεως περί των δικαιωμάτων πνευματικής ιδιοκτησίας, η οποία ενδέχεται να περιορίζει το δικαίωμα του αποδέκτη να αναπαράγει ή να χρησιμοποιεί τα κοινοποιούμενα έγγραφα.
   2.   Τα έγγραφα τα οποία καλύπτονται από δικαίωμα πνευματικής ιδιοκτησίας του οποίου δικαιούχος είναι το Δικαστήριο της Ευρωπαϊκής Ένωσης και τα οποία κοινοποιούνται δυνάμει της παρούσας αποφάσεως δεν δύνανται να αναπαράγονται ή να χρησιμοποιούνται για εμπορικούς σκοπούς χωρίς προηγούμενη γραπτή άδεια του Δικαστηρίου της Ευρωπαϊκής Ένωσης.
   Άρθρο 13
   Μέτρα εφαρμογής
   Ο Γραμματέας του Δικαστηρίου λαμβάνει τα μέτρα που είναι αναγκαία για την εφαρμογή της παρούσας αποφάσεως. Τα μέτρα αυτά ανακοινώνονται στην ιστοσελίδα του Δικαστηρίου της Ευρωπαϊκής Ένωσης.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Αντικαθιστά και καταργεί την απόφαση του Δικαστηρίου της Ευρωπαϊκής Ένωσης της 11ης Δεκεμβρίου 2012 σχετικά με την πρόσβαση του κοινού στα έγγραφα που κατέχει το Δικαστήριο της Ευρωπαϊκής Ένωσης στο πλαίσιο της ασκήσεως των διοικητικών λειτουργιών του (ΕΕ C 38 της 9ης Φεβρουαρίου 2013, σ. 2).

      Λουξεμβούργο, 11 Οκτωβρίου 2016.

            Ο Γραμματέας

         Alfredo CALOT ESCOBAR

            Ο Πρόεδρος

         Koen LENAERTS


Avis juridique important

|

31988D0296

88/296/ΕΟΚ: Απόφαση του Συμβουλίου της 3ης Μαΐου 1988 για τη σύναψη συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των δικαιωμάτων αλιείας και της χρηματικής αντιστάθμισης που προβλέπονται στη συμφωνία μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας, όσον αφορά την αλιεία στα ανοικτά των ακτών της Σενεγάλης, για την περίοδο από τις 29 Φεβρουαρίου 1988 έως τις 28 Φεβρουαρίου 1990

Επίσημη Εφημερίδα αριθ. L 127 της 20/05/1988 σ. 0015

ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Μαΐου 1988 για τη σύναψη συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των δικαιωμάτων αλιείας και της χρηματικής αντιστάθμισης που προβλέπονται στη  συμφωνία μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας, όσον αφορά την αλιεία στα ανοικτά των ακτών της Σενεγάλης, για την περίοδο από τις 29 Φεβρουαρίου 1988 έως τις 28 Φεβρουαρίου 1990 ( 88/296/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 155 παράγραφος 2 στοιχείο β ),  τη συμφωνία μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας σχετικά με την αλιεία στα ανοικτά των ακτών της Σενεγάλης^(1 ), που υπογράφηκε στις Βρυξέλλες στις 15 Ιουνίου 1979, όπως τροποποιήθηκε τελευταία από τη συμφωνία που υπογράφηκε στις 20 Νοεμβρίου 1985^(2 ), και ιδίως το άρθρο 17,  την πρόταση της Επιτροπής,  Εκτιμώντας :  ότι η Κοινότητα και η Δημοκρατία της Σενεγάλης διεξήγαγαν διαπραγματεύσεις, σύμφωνα με το άρθρο 17 δεύτερο εδάφιο της συμφωνίας σχετικά με την αλιεία στα ανοικτά των ακτών της Σενεγάλης, για να καθορίσουν τις τροποποιήσεις ή προσθήκες που πρέπει να  γίνουν στη συμφωνία στο τέλος της περιόδου εφαρμογής του πρωτοκόλλου  ότι, στη συνέχεια των εν λόγω διαπραγματεύσεων, μονογράφηκε, στις 28 Ιανουαρίου 1988, πρωτόκολλο το οποίο τροποποιεί τη συμφωνία αλιείας  ότι, με το πρωτόκολλο αυτό, οι αλιείς της Κοινότητας επεκτείνουν τις αλιευτικές τους δραστηριότητες στα ύδατα που υπάγονται στην κυριαρχία ή τη δικαιοδοσία της Σενεγάλης  ότι, σύμφωνα με το άρθρο 155 παράγραφος 2 στοιχείο β ) της πράξης προσχώρησης, το Συμβούλιο είναι αρμόδιο να καθορίζει τον κατάλληλο τρόπο για να λαμβάνεται υπόψη το σύνολο ή μέρος των συμφερόντων των Καναρίων Νήσων με την ευκαιρία των αποφάσεων που  εκδίδει, κατά περίπτωση, εν όψει των διαπραγματεύσεων για την ανανέωση ή σύναψη αλιευτικών συμφωνιών με τρίτες χώρες  ότι είναι απαραίτητο, στην προκειμένη περίπτωση, να καθοριστεί ο τρόπος αυτός  ότι, για να αποφευχθεί η διακοπή των δραστηριοτήτων των αλιευτικών κοινοτικών σκαφών, είναι απαραίτητο να εγκριθεί το εν λόγω πρωτόκολλο το ταχύτερο δυνατό  ότι, για το λόγο αυτό, τα δύο μέρη μονόγραψαν συμφωνία υπό μορφή ανταλλαγής επιστολών που  προβλέπει την προσωρινή εφαρμογή του μονογραφηθέντος πρωτοκόλλου, από την επόμενη ημέρα μετά την ημερομηνία λήξεως του ισχύοντος πρωτοκόλλου  ότι είναι απαραίτητο να συναφθεί συμφωνία υπό μορφή ανταλλαγής επιστολών, με την επιφύλαξη οριστικής απόφασης  δυνάμει του άρθρου 43 της συνθήκης,  ΑΠΟΦΑΣΙΖΕΙ :    ίΑρθρο 1 Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δικαιωμάτων και της χρηματικής αντιστάθμισης που προβλέπονται στη συμφωνία μεταξύ της κυβέρνησης της Δημοκρατίας της  Σενεγάλης και της Ευρωπαϊκής Οικονομικής Κοινότητας όσον αφορά την αλιεία στα ανοικτά των ακτών της Σενεγάλης, για την περίοδο από τις 29 Φεβρουαρίου 1988 ώς τις 28 Φεβρουαρίου 1990, εγκρίνεται εξ ονόματος της Κοινότητας .  Τα κείμενα της συμφωνίας υπό μορφή ανταλλαγής επιστολών και του πρωτοκόλλου επισυνάπτονται στην παρούσα απόφαση .  ίΑρθρο 2 Για να ληφθούν υπόψη τα συμφέροντα των Καναρίων Νήσων, η συμφωνία που αναφέρεται στο άρθρο 1 καθώς και, στο μέτρο που είναι απαραίτητες για την εφαρμογή του, οι κοινοτικές διατάξεις σχετικά με τη διατήρηση και τη διαχείριση των αλιευτικών πόρων  εφαρμόζονται και στα σκάφη υπό ισπανική σημαία τα οποία είναι καταχωρημένα κατά τρόπο μόνιμο στα μητρώα των αρμόδιων τοπικών αρχών ( registros de base ) των Καναρίων Νήσων, σύμφωνα με τους όρους που καθορίζονται στη σημείωση 6 του παραρτήματος Ι του  κανονισμού ( ΕΟΚ ) αριθ . 570/86 του Συμβουλίου της 24ης Φεβρουαρίου 1986 για τον ορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους διοι - κητικής συνεργασίας κατά τις συναλλαγές μεταξύ του τελωνειακού εδάφους της Κοινότητας, της Θέουτα και Μελίλλια και των Καναρίων Νήσων^(3 ).  ίΑρθρο 3 Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών, δεσμεύοντας την Κοινότητα .   Βρυξέλλες, 3 Μαΐου 1988 .  Για το Συμβούλιο Ο Πρόεδρος M . BANGEMANN EWG:L333UMBG04.94 FF : 3UGR;   SETUP : 01;   Hoehe : 933 mm;   101 Zeilen;   4964 Zeichen;  Bediener : WILU   Pr .: C;  Kunde : 41640 gr . 04                      ( 1 ) ΕΕ αριθ . L 226 της 29 . 8 . 1980, σ . 17 . ( 2 ) ΕΕ αριθ . L 361 της 31 . 12 . 1985, σ . 87.(3 ) EE ariu . L 56 thw 1 . 3 . 1986, s . 1 .


title: Απόφαση (ΕΕ) 2017/876 του Συμβουλίου, της 18ης Μαΐου 2017, σχετικά με την προσχώρηση της Ευρωπαϊκής Ένωσης στη Διεθνή Συμβουλευτική Επιτροπή Βάμβακος (ICAC)

text:
               23.5.2017

               EL

               Επίσημη Εφημερίδα της Ευρωπαϊκής Ένωσης

               L 134/23

         ΑΠΌΦΑΣΗ (ΕΕ) 2017/876 ΤΟΥ ΣΥΜΒΟΥΛΊΟΥ
   της 18ης Μαΐου 2017
   σχετικά με την προσχώρηση της Ευρωπαϊκής Ένωσης στη Διεθνή Συμβουλευτική Επιτροπή Βάμβακος (ICAC)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφοι 3 και 4, σε συνδυασμό με το άρθρο 218 παράγραφος 6,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Ένωση είναι μέλος σε διάφορες διεθνείς οργανώσεις βασικών προϊόντων αλλά δεν είναι μέλος της Διεθνούς Συμβουλευτικής Επιτροπής Βάμβακος («ICAC»).

               (2)

               Στα συμπεράσματά του της 27ης Απριλίου 2004, της 27ης Μαΐου 2008 και της 10ης Μαΐου 2010, που αναφέρονταν αντίστοιχα στο σχέδιο δράσης της ΕΕ για τις αλυσίδες αγροτικών προϊόντων, στην εξάρτηση και στη φτώχεια, στην εταιρική σχέση ΕΕ-Αφρικής για τη στήριξη της ανάπτυξης του τομέα του βάμβακος και στην ενίσχυση της ενωσιακής δράσης στον τομέα των βασικών προϊόντων, το Συμβούλιο κάλεσε την Επιτροπή να εξετάσει το ενδεχόμενο προσχώρησης της Ένωσης στην ICAC.

               (3)

               Στις 16 Σεπτεμβρίου 2013, το Συμβούλιο εξουσιοδότησε την Επιτροπή να διαπραγματευθεί, εξ ονόματος της Ένωσης, την προσχώρηση της Ένωσης στην ICAC σύμφωνα με τα τμήματα 1 και 2 άρθρο ΙΙ, του εσωτερικού κανονισμού της ICAC, δηλώνοντας ότι η προσχώρηση στην ICAC είναι προς το συμφέρον της Ένωσης, λόγω της σημασίας που έχει το βαμβάκι στη γεωργική και βιομηχανική οικονομία καθώς και στις εμπορικές επιχειρήσεις της Ένωσης.Η Ένωση είναι βαμβακοπαραγωγός και εξελίχθηκε από καθαρός εισαγωγέας βάμβακος σε καθαρό εξαγωγέα βάμβακος από το 2009. Επιπλέον, η κλωστοϋφαντουργία και η βιομηχανία ένδυσης της Ένωσης χρησιμοποιούν μεγάλες ποσότητες βαμβακερού υφάσματος. Το βαμβάκι είναι επίσης σημαντικός τομέας της ευρωπαϊκής αναπτυξιακής συνεργασίας, δεδομένου ότι η Ένωση παραμένει ένας από τους βασικούς χρηματοδότες του αφρικανικού τομέα βάμβακος.

               (4)

               Η Ένωση θα καταβάλλει συνεισφορά σύμφωνα με το άρθρο II τμήμα 2 α.(2) (γ) του εσωτερικού κανονισμού της ICAC. Η Ένωση δεν μπορεί να θεωρηθεί υπεύθυνη για οποιεσδήποτε τρέχουσες ή μελλοντικές καθυστερήσεις πληρωμών από οποιοδήποτε μέλος της ICAC.

               (5)

               Είναι απαραίτητο το πρωτόκολλο αριθ. 4 για το βαμβάκι (2) που επισυνάπτεται στην Πράξη Προσχώρησης του 1979 να εξακολουθήσει να λαμβάνεται υπόψη μετά την προσχώρηση της Ένωσης στην ICAC.

               (6)

               Επομένως, η Ένωση θα πρέπει να προσχωρήσει στην ICAC,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η προσχώρηση της Ευρωπαϊκής Ένωσης στη Διεθνή Συμβουλευτική Επιτροπή Βάμβακος εγκρίνεται εξ ονόματος της Ένωσης.
   Ο εσωτερικός κανονισμός της ICAC επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου ορίζει το (τα) πρόσωπο(-α) που είναι αρμόδιο(-α) να προβεί(-ούν) εξ ονόματος της Ένωσης στην κοινοποίηση που αναφέρεται στο τμήμα 2α του άρθρου ΙΙ του εσωτερικού κανονισμού της ICAC.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Μαΐου 2017.

            Για το Συμβούλιο

            Ο Πρόεδρος

         C. ABELA

      (1)  Έγκριση της 16ης Μαΐου 2017 (δεν έχει δημοσιευθεί ακόμα στην Επίσημη Εφημερίδα).

      (2)  ΕΕ L 291, της 19.11.1979, σ. 174.

         Πίνακας Περιεχομένων

                  ΑΡΘΡΟ I

               ΕΝΤΟΛΗ
               26

                  ΑΡΘΡΟ IΙ

               ΣΥΜΜΕΤΟΧΗ
               26

                  ΑΡΘΡΟ IΙΙ

               ΣΥΜΒΟΥΛΕΥΤΙΚΗ ΕΠΙΤΡΟΠΗ
               28

                  ΑΡΘΡΟ IV

               ΜΟΝΙΜΗ ΕΠΙΤΡΟΠΗ
               28

                  ΑΡΘΡΟ V

               ΜΕΛΗ ΤΗΣ ΜΟΝΙΜΗΣ ΕΠΙΤΡΟΠΗΣ
               30

                  ΑΡΘΡΟ VΙ

               ΥΠΟΕΠΙΤΡΟΠΕΣ ΤΗΣ ΜΟΝΙΜΗΣ ΕΠΙΤΡΟΠΗΣ
               31

                  ΑΡΘΡΟ VΙΙ

               ΓΡΑΜΜΑΤΕΙΑ
               32

                  ΑΡΘΡΟ VΙΙΙ

               ΔΗΜΟΣΙΟΝΟΜΙΚΕΣ ΔΙΑΔΙΚΑΣΙΕΣ
               33

                  ΑΡΘΡΟ IX

               ΠΑΡΟΧΗ ΠΛΗΡΟΦΟΡΙΩΝ
               34

                  ΑΡΘΡΟ X

               ΓΛΩΣΣΕΣ
               35

                  ΑΡΘΡΟ XΙ

               ΨΗΦΟΦΟΡΙΑ
               36

                  ΑΡΘΡΟ XΙΙ

               ΣΥΝΕΡΓΑΣΊΑ ΜΕ ΑΛΛΟΥΣ ΟΡΓΑΝΙΣΜΟΥΣ
               36

                  ΑΡΘΡΟ XIII

               ΤΡΟΠΟΠΟΙΗΣΕΙΣ
               36

                  ΑΡΘΡΟ XIV

               ΑΝΤΙΚΑΤΑΣΤΑΣΗ
               36

                  ΓΡΑΦΕΙΟ ΤΗΣ ΓΡΑΜΜΑΤΕΙΑΣ

                  1629 K Street NW Suite 702

                  Washington DC 20006 USA

                  Τηλέφωνο: (202) 463-6660

                  Fax: (202) 463-6950

                  Ηλεκτρονικό ταχυδρομείο: secretariat@icac.org

      ΕΣΩΤΕΡΙΚΟΣ ΚΑΝΟΝΙΣΜΟΣ
      της
      ΔΙΕΘΝΟΥΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΒΑΜΒΑΚΟΣ
      ο οποίος εγκρίθηκε από την 31η Ολομέλεια, στις 16 Ιουνίου 1972
      (με τροποποιήσεις που εγκρίθηκαν μέχρι την 11η Δεκεμβρίου 2015, στην 74η Ολομέλεια)

         ΑΡΘΡΟ I — ΕΝΤΟΛΗ

      Η Διεθνής Συμβουλευτική Επιτροπή Βάμβακος (στο εξής ICAC) έχει τα ακόλουθα καθήκοντα:

                  α.

                  Να παρατηρεί και να παρακολουθεί στενά τις οικονομικές εξελίξεις που επηρεάζουν την παγκόσμια κατάσταση στον τομέα του βάμβακος.

                  β.

                  Να συγκεντρώνει, να διαδίδει και να επικαιροποιεί πλήρη, αυθεντικά και έγκαιρα στατιστικά στοιχεία και άλλες πληροφορίες που συνδέονται με την παραγωγή, το εμπόριο, την κατανάλωση, τα αποθέματα και τις τιμές του βάμβακος παγκοσμίως και τα οποία συνδέονται και με άλλες κλωστοϋφαντουργικές ίνες ή υφαντουργικά προϊόντα, στο μέτρο που επηρεάζουν την οικονομία στον τομέα του βάμβακος και δεν επικαλύπτουν τα καθήκοντα που έχουν αναθέσει τα μέλη σε άλλους διεθνείς οργανισμούς.

                  γ.

                  Να προτείνει, εφόσον κρίνεται αναγκαίο, στα μέλη της ICAC, όλα τα μέτρα που η ICAC θεωρεί ενδεδειγμένα και εφαρμόσιμα για την προώθηση της διεθνούς συνεργασίας με σκοπό την ανάπτυξη και διατήρηση μιας υγιούς παγκόσμιας οικονομίας στον τομέα του βάμβακος.

                  δ.

                  Να αποτελέσει το φόρουμ για τη διενέργεια διεθνών συζητήσεων επί θεμάτων που συνδέονται με τις τιμές του βάμβακος, χωρίς, ωστόσο, να προκαταλαμβάνει τις συζητήσεις που διεξάγονται αλλού, παραδείγματος χάρη στη ΔΗΕΕΑ (UNCTAD). Συζητήσεις του είδους αυτού θα πρέπει να πραγματοποιούνται τακτικά τόσο στο πλαίσιο της μόνιμης επιτροπής όσο και κατά τις ετήσιες συνεδριάσεις της ολομέλειας.

         ΑΡΘΡΟ II — ΜΕΛΗ

         Τμήμα 1- Επιλεξιμότητα χωρών για προσχώρηση

                  α.

                  Όλα τα μέλη των Ηνωμένων Εθνών ή του Οργανισμού Τροφίμων και Γεωργίας των Ηνωμένων Εθνών τα οποία εκφράζουν ενδιαφέρον για το βαμβάκι μπορούν να γίνουν μέλη της ICAC.

                  β.

                  Κάθε άλλο κράτος που εκφράζει ενδιαφέρον για το βαμβάκι δύναται να υποβάλει αίτηση ένταξης στον οργανισμό.

         Τμήμα 2 — Προσχώρηση: Δεσμεύσεις των προσχωρούντων μελών

      Η προσχώρηση στην ICAC διέπεται από τις ακόλουθες διαδικασίες:

                  α.

                  Ο αιτών απευθύνει επιστολή στον εκτελεστικό διευθυντή στην οποία αναφέρει ότι:

                              (1)

                              ενδιαφέρεται για το βαμβάκι

                              (2)

                              είναι διατεθειμένος να εκπληρώνει τις υποχρεώσεις του ως μέλος όσον αφορά:

                                          α)

                                          την αποδοχή του εν ισχύι εσωτερικού κανονισμού της ICAC,

                                          β)

                                          την υποβολή πληροφοριακών στοιχείων σχετικά με την κατάσταση στον τομέα του βάμβακος και τα σχετικά θέματα, σύμφωνα με τους προβλεπόμενους όρους της ICAC και σύμφωνα με κάθε μελλοντικό πρόγραμμα εργασίας που ενδέχεται να εγκριθεί, και

                                          γ)

                                          την καταβολή των συνεισφορών του.

                  β.

                  Η μόνιμη ή η συμβουλευτική επιτροπή, κατά περίπτωση, εξετάζουν την επιστολή του αιτούντος.

                  γ.

                  Κατά κανόνα, η μόνιμη επιτροπή επιβεβαιώνει, κατά την προσεχή συνεδρίαση της, την προσχώρηση ενός αιτούντος που είναι επιλέξιμος βάσει των διατάξεων του τμήματος 1α. του παρόντος άρθρου. Ωστόσο, σε περίπτωση που το θέμα τεθεί σε ολομέλεια, η συμβουλευτική επιτροπή είναι εκείνη που επιβεβαιώνει την προσχώρηση.

                  δ.

                  Η αίτηση βάσει των διατάξεων του τμήματος 1β. του παρόντος άρθρου εξετάζεται από τη Συμβουλευτική Επιτροπή.

                  ε.

                  Σε περίπτωση επιβεβαίωσης ή έγκρισης της αποδοχής ενός αιτούντος ως μέλους της ICAC, η μόνιμη ή η συμβουλευτική επιτροπή επιβεβαιώνουν, ταυτόχρονα, το ύψος της οικονομικής συνεισφοράς που καθορίζεται για το συγκεκριμένο μέλος κατά το οικονομικό έτος προσχώρησής του, σύμφωνα με τις διατάξεις του τμήματος 4γ. του παρόντος άρθρου.

                  στ.

                  Ο εκτελεστικός διευθυντής κοινοποιεί γραπτώς τη σχετική απόφαση στον ενδιαφερόμενο αιτούντα.

         Τμήμα 3 — Παραίτηση από μέλος

      Κάθε μέλος που επιθυμεί να αποχωρήσει από την ICAC ακολουθεί την παρακάτω διαδικασία:

                  α.

                  Κάθε μέλος που επιθυμεί να αποχωρήσει απευθύνει προς τον σκοπό αυτό επιστολή στον εκτελεστικό διευθυντή, αναφέροντας την επιθυμητή ημερομηνία έναρξης ισχύος της αποχώρησής του, η οποία είναι τουλάχιστον 30 ημέρες μετά την παραλαβή της κοινοποίησης από τον εκτελεστικό διευθυντή.

                  β.

                  Ο εκτελεστικός διευθυντής ενημερώνει, κατά περίπτωση, τη συμβουλευτική ή τη μόνιμη επιτροπή για κάθε παραίτηση και, αναγνωρίζοντας την παραλαβή της αίτησης παραίτησης, κοινοποιεί στο ενδιαφερόμενο μέλος την οικονομική του κατάσταση στην ICAC.

         Τμήμα 4 — Οικονομικές υποχρεώσεις των μελών

                  α.

                  Κάθε μέλος καταβάλλει χρηματοδοτική συνεισφορά η οποία, στρογγυλοποιούμενη στο πλησιέστερο ποσό 100 δολ. ΗΠΑ, είναι το άθροισμα:

                              (1)

                              μιας βασικής συνεισφοράς: το 40 τοις εκατό του συνόλου των συνεισφορών επιμερίζεται εξίσου μεταξύ όλων των μελών, και

                              (2)

                              μιας αναλογικής συνεισφοράς: το σύνολο των αναλογικών συνεισφορών ισούται με τις δημοσιονομικές ανάγκες, αφαιρουμένου του ποσού των βασικών συνεισφορών. Η αναλογική συνεισφορά υπολογίζεται βάσει του μέσου εμπορίου ακατέργαστου βάμβακος (άθροισμα εξαγωγών και εισαγωγών) κατά τις τέσσερις τελευταίες περιόδους εμπορίας βάμβακος (από Αύγουστο μέχρι Ιούλιο) που προηγήθηκαν του οικονομικού έτους της ICAC το οποίο αφορούν οι συνεισφορές.

                  β.

                  Οι συνεισφορές είναι απαιτητές την 1η Ιουλίου κάθε έτους και πρέπει να έχουν καταβληθεί κατά τους τρεις μήνες που έπονται του οικονομικού έτους της ICAC. Κάθε πληρωμή μέλους καταλογίζεται στο παλαιότερο εκκρεμές χρέος του μέλους αυτού προς την ICAC.

                  γ.

                  Η αρχική συνεισφορά ενός μέλους που προσχωρεί στην ICAC υπολογίζεται σύμφωνα με τις διατάξεις του τμήματος 4α. του παρόντος άρθρου. Η αρχική αυτή συνεισφορά καθορίζεται σε συνάρτηση του αριθμού των πλήρων τριμήνων που υπολείπονται στο οικονομικό έτος της ICAC. Η αναλογική συνεισφορά καθορίζεται βάσει της σχέσης του μέσου όρου των εμπορικών συναλλαγών που χρησιμοποιήθηκαν για τον υπολογισμό των τελευταίων αναλογικών συνεισφορών των υφιστάμενων μελών.

                  δ.

                  Η αρχική συνεισφορά ενός μέλους είναι απαιτητή από την ημερομηνία κατά την οποία αρχίζει να ισχύει η προσχώρησή του και πρέπει να καταβληθεί κατά τους επόμενους τρεις μήνες.

                  ε.

                  Σε περίπτωση αποχώρησης ή αναστολής της ιδιότητας του μέλους, το εν λόγω μέλος δεν λαμβάνει έκπτωση ούτε επιστροφή οποιουδήποτε τμήματος της συνεισφοράς του για το οικονομικό έτος της ICAC κατά το οποίο πραγματοποιήθηκε η αποχώρηση. Κάθε μη καταβληθείσα συνεισφορά για το συγκεκριμένο οικονομικό έτος πρέπει να καταβάλλεται κατά την ημερομηνία παραλαβής από τον εκτελεστικό διευθυντή της επιστολής που αναφέρεται στο τμήμα 3α. του παρόντος άρθρου.

                  στ.

                  Αν ένα μέλος καθυστερήσει την καταβολή της συνεισφοράς του επί δώδεκα μήνες, εκτός αν πρόκειται για ελάχιστο ποσό που δεν υπερβαίνει το 15 % της τρέχουσας ετήσιας συνεισφοράς του, ο εκτελεστικός διευθυντής κοινοποιεί στο μέλος αυτό ότι η παροχή εγγράφων και λοιπών υπηρεσιών θα διακοπεί, εκτός εάν η πληρωμή παραληφθεί εντός έξι μηνών από την ημερομηνία της κοινοποίησης. Αν μετά την παρέλευση έξι μηνών η πληρωμή δεν έχει ακόμη παραληφθεί, αναστέλλεται η ιδιότητα του μέλους.

                  ζ.

                  Ένα μέλος που έχει αποχωρήσει σύμφωνα με τις διατάξεις του τμήματος 3 του παρόντος άρθρου ή η συμμετοχή του οποίου έχει ανασταλεί βάσει των διατάξεων του τμήματος 4στ. δεν μπορεί να αποκτήσει εκ νέου την ιδιότητα του μέλους μέχρι να καταβάλει τουλάχιστον το ένα πέμπτο όλων των οφειλών του προς την ICAC. Διατηρεί την ιδιότητα του μέλους μόνον εάν δεν σωρευτούν νέες καθυστερούμενες οφειλές κατά τον χρόνο που εκκρεμεί το χρέος του στην επιτροπή, και μόνον εφόσον συνεχίσει να καταβάλλει τις οφειλές του σε ετήσιες δόσεις ίσες τουλάχιστον με το ένα τέταρτο του υπολειπόμενου ποσού.

         ΑΡΘΡΟ III — ΣΥΜΒΟΥΛΕΥΤΙΚΗ ΕΠΙΤΡΟΠΗ

         Τμήμα 1 — Ορισμοί

      Στον παρόντα εσωτερικό κανονισμό, ως «συμβουλευτική επιτροπή» νοείται η ολομέλεια της ICAC.

         Τμήμα 2 — Συχνότητα και τόπος των συνεδριάσεων

      Οι συνεδριάσεις της συμβουλευτικής επιτροπής συγκαλούνται με πρόσκληση των μελών. Κατά κανόνα, τακτικές συνεδριάσεις συγκαλούνται τουλάχιστον μία φορά τον χρόνο. Ενδέχεται να συγκληθούν επιπλέον συνεδριάσεις από τη μόνιμη επιτροπή. Καμία πρόσκληση για διοργάνωση ολομέλειας δεν μπορεί να γίνει δεκτή από μέλη που έχουν καθυστερήσει την καταβολή των συνεισφορών τους στην ICAC πέραν του ενός έτους.
      Οι συνεδριάσεις της συμβουλευτικής επιτροπής γίνονται κατά το δυνατόν εναλλάξ μεταξύ των μελών εξαγωγέων και των μελών εισαγωγέων βάμβακος. Δεδομένου ότι η έδρα του οργανισμού βρίσκεται στις Ηνωμένες Πολιτείες της Αμερικής, οι συνεδριάσεις θα πρέπει να πραγματοποιούνται συχνότερα εκεί σε σχέση με άλλα μέλη και εν γένει σε διαστήματα που δεν μπορούν να υπερβαίνουν τα πέντε έτη.

         Τμήμα 3 — Παρακολούθηση των συνεδριάσεων

      Κάθε πρόσκληση μέλους προς την ICAC με την οποία ζητεί να φιλοξενήσει ολομέλεια της συμβουλευτικής επιτροπής υπονοεί ότι οι αντιπροσωπείες όλων των μελών έχουν το δικαίωμα να παρακολουθούν και να συμμετέχουν στη συνεδρίαση, εφόσον το επιθυμούν. Η ίδια η επιτροπή μπορεί να αποστείλει τις προσκλήσεις προς τα μέλη.

         Τμήμα 4 — Διαδικασία των συνεδριάσεων

                  α.

                  Σε κάθε συνεδρίαση της συμβουλευτικής επιτροπής, το προεδρείο ορίζεται από το μέλος που έχει αναλάβει τη διοργάνωση. Ο πρόεδρος της μόνιμης επιτροπής αναλαμβάνει καθήκοντα πρώτου αντιπροέδρου. Το μέλος υποδοχής μπορεί να ορίσει έναν ή περισσότερους αντιπροέδρους. Ο πρόεδρος προεδρεύει κατά κανόνα στις συνεδριάσεις της διευθυντικής επιτροπής και στις ολομέλειες. Οι άλλες επιτροπές ορίζουν οι ίδιες τον πρόεδρο και τους αντιπροέδρους τους.

                  β.

                  Ο εκτελεστικός διευθυντής της ICAC εκτελεί καθήκοντα γενικού γραμματέα και μπορεί να διορίσει έναν ή περισσότερους βοηθούς γενικούς γραμματείς. Εφόσον ο εκτελεστικός διευθυντής αδυνατεί να εκπληρώσει τα καθήκοντα αυτά, το μέλος υποδοχής ορίζει τον γενικό γραμματέα.

                  γ.

                  Κάθε μέλος κοινοποιεί στον εκτελεστικό διευθυντή, το ταχύτερο δυνατόν, τα ονόματα των αντιπροσώπων της, των αναπληρωματικών μελών και των συμβούλων, καθώς και κάθε άλλη πληροφορία, όπως το όνομα του προϊσταμένου της αντιπροσωπείας, το οποίο ενδεχομένως απαιτείται για την εγγραφή των αντιπροσώπων.

                  δ.

                  Στη διάρκεια των συζητήσεων για οποιοδήποτε ζήτημα, κάθε μέλος μπορεί να θέσει ένα θέμα στην ημερήσια διάταξη και να ζητήσει το κλείσιμο ή τη διακοπή της δημόσιας συζήτησης. Σε κάθε περίπτωση, ο προεδρεύων γνωστοποιεί αμέσως την απόφασή του/της, η οποία είναι εκτελεστή, εκτός αν δεν γίνει δεκτή από τη συνεδρίαση.

         Τμήμα 5 — Εντολή

                  α.

                  Διορισμός εκτελεστικού διευθυντή, προσδιορισμός των βασικών ρητρών της σύμβασής του/της και καθορισμός των αποδοχών του/της.

                  β.

                  Εξέταση και χειρισμός οιουδήποτε άλλου θέματος άπτεται της εντολής της ICAC.

         ΑΡΘΡΟ IV — ΜΟΝΙΜΗ ΕΠΙΤΡΟΠΗ

         Τμήμα 1 — Σχέση με τη συμβουλευτική επιτροπή

                  α.

                  Μεταξύ των συνεδριάσεων ολομέλειας, η συμβουλευτική επιτροπή εκπροσωπείται στην Ουάσινγκτον, Π.Κ. από μόνιμη επιτροπή, η οποία υπάγεται σε αυτήν.

                  β.

                  Η συμβουλευτική επιτροπή μπορεί να μεταβιβάσει στη μόνιμη επιτροπή τις αρμοδιότητές της επί συγκεκριμένων θεμάτων. Η συμβουλευτική επιτροπή μπορεί να τροποποιήσει ή να αποσύρει κάθε τέτοια ανάθεση.

                  γ.

                  Όλες οι αποφάσεις που λαμβάνει η μόνιμη επιτροπή μπορούν να επανεξεταστούν από τη συμβουλευτική επιτροπή.

                  δ.

                  Σε κάθε συνεδρίαση της συμβουλευτικής επιτροπής, ο πρόεδρος της μόνιμης επιτροπής ενημερώνει σχετικά με τις δραστηριότητες της μόνιμης επιτροπής από την τελευταία συνεδρίαση της ICAC.

         Τμήμα 2 — Μέλη

      Όλα τα μέλη της ICAC μπορούν να συμμετέχουν στη μόνιμη επιτροπή.

         Τμήμα 3 — Αρμοδιότητα, καθήκοντα και ευθύνες

      α.   Βασικά ζητήματα

                  (1)

                  Δημιουργία ενός φόρουμ ανταλλαγής απόψεων όσον αφορά τις τρέχουσες και μελλοντικές εξελίξεις της διεθνούς κατάστασης στον τομέα του βάμβακος.

                  (2)

                  Έμπρακτη εφαρμογή όλων των οδηγιών, αποφάσεων και συστάσεων της συμβουλευτικής επιτροπής.

                  (3)

                  Κατάρτιση προγραμμάτων εργασίας.

                  (4)

                  Μέριμνα για την υλοποίηση των προγραμμάτων εργασίας στον βαθμό που το επιτρέπουν τα οικονομικά της ICAC. Η ευθύνη αυτή συνεπάγεται, χωρίς υποχρεωτικά να περιορίζεται:

                              α)

                              τον καθορισμό του αριθμού και του χαρακτήρα των υπό έκδοση εκθέσεων και δημοσιεύσεων, καθώς και του τρόπου διανομής τους,

                              β)

                              την ανάθεση στη γραμματεία ή στην κατάλληλη υποεπιτροπή των στοιχείων του εγκεκριμένου προγράμματος εργασίας που δεν επιθυμεί να διατηρήσει,

                              γ)

                              τη βελτίωση των στατιστικών,

                              δ)

                              τις δημόσιες σχέσεις.

                  (5)

                  Κατάρτιση ημερήσιας διάταξης και χρονοδιαγράμματος των συνεδριάσεων της συμβουλευτικής επιτροπής και διατύπωση συστάσεων προς την εν λόγω επιτροπή. Στην ημερήσια διάταξη πρέπει να αναφέρεται η ημερομηνία και ο χώρος διεξαγωγής της επόμενης συνεδρίασης της συμβουλευτικής επιτροπής.

                  (6)

                  Θέσπιση της έμπρακτης συνεργασίας με τα Ηνωμένα Έθνη, τον Οργανισμό Τροφίμων και Γεωργίας των Ηνωμένων Εθνών, το Διεθνές Ινστιτούτο Βάμβακος, καθώς και άλλους διεθνείς οργανισμούς που ασχολούνται με τα θέματα που ενδιαφέρουν την ICAC.

            β.   Χρηματοδοτικά θέματα
      Εποπτεία των οικονομικών της ICAC. Η ευθύνη αυτή περιλαμβάνει, χωρίς κατ'ανάγκη να περιορίζεται αποκλειστικά σε αυτά, την έγκριση του προϋπολογισμού δαπανών και το ύψος των συνεισφορών των μελών για το επόμενο οικονομικό έτος της ICAC.
      γ.   Διοικητικά θέματα

                  (1)

                  Σύσταση και διατήρηση στην Ουάσινγκτον, Π.Κ. γραμματείας, η οποία απαρτίζεται από έναν εκτελεστικό διευθυντή και το προσωπικό του/της. (βλ. άρθρο VII).

                  (2)

                  Πρόσληψη του προσωπικού που κρίνει αναγκαίο για τον σκοπό αυτό, λαμβάνοντας υπόψη ότι είναι επιθυμητή η ανάθεση υπηρεσιών στο κατάλληλο προσωπικό που θα προέρχεται από τον μεγαλύτερο δυνατό αριθμό των συμμετεχόντων μελών.

                  (3)

                  Διορισμός νέου εκτελεστικού διευθυντή και καθορισμός των όρων απασχόλησής του/της, εν ανάγκη κατά την περίοδο που μεσολαβεί μεταξύ δύο συνεδριάσεων της συμβουλευτικής επιτροπής.

                  (4)

                  Καθορισμός, στο μέτρο που κρίνεται αναγκαίο για την αποτελεσματική διεξαγωγή των δραστηριοτήτων, των καθηκόντων και αρμοδιοτήτων κάθε μέλους του διοικητικού συμβουλίου ή της γραμματείας.

                  (5)

                  Υπόδειξη των τροποποιήσεων που πρέπει να επέλθουν στον παρόντα εσωτερικό κανονισμό.

         Τμήμα 4 — Ανάθεση εργασιών

      Η μόνιμη επιτροπή μπορεί να αναθέσει εργασίες σε οποιαδήποτε υποεπιτροπή επί θεμάτων που εμπίπτουν στην αρμοδιότητα της εν λόγω υποεπιτροπής.

         Τμήμα 5 — Διαδικασίες της μόνιμης επιτροπής

      α.   Γενικά

                  (1)

                  Οι συνεδριάσεις συγκαλούνται με πρόσκληση του προέδρου ή του εκτελεστικού διευθυντή, κατόπιν αιτήματος οποιουδήποτε μέλους, ή με απόφαση της μόνιμης επιτροπής.

                  (2)

                  Τα μέλη ειδοποιούνται τουλάχιστον 10 ημέρες νωρίτερα.

                  (3)

                  Οι συνεδριάσεις πραγματοποιούνται κεκλεισμένων των θυρών, εκτός αν η μόνιμη επιτροπή αποφασίσει διαφορετικά.

            β.   Απαρτία

                  (1)

                  Η παρουσία αντιπροσώπων του ενός τρίτου των μελών συνιστά απαρτία.

                  (2)

                  Ελλείψει απαρτίας, η συνεδρίαση πραγματοποιείται αν εκπροσωπούνται τουλάχιστον οκτώ χώρες. Ωστόσο, στα πρακτικά καταγράφονται, κατά περίπτωση, οι αποφάσεις που ελήφθησαν χωρίς απαρτία, καθώς και τα μέλη που απείχαν από την έγκρισή τους.

                  (3)

                  Οι αποφάσεις αυτές καθίστανται κατά κανόνα εκτελεστές. Ωστόσο, τα μέλη τα οποία είτε ήταν απόντα είτε διατύπωσαν επιφυλάξεις μπορεί να εκφράσουν την αντίθεσή τους εντός δέκα ημερών από την ημερομηνία των προσωρινών πρακτικών· εφόσον ο αριθμός των αντιπροσωπειών που εναντιώνονται στην απόφαση είναι μεγαλύτερος του αριθμού εκείνων που υποστήριξαν την απόφαση κατά τη συνεδρίαση, η απόφαση απορρίπτεται, γεγονός το οποίο αναγράφεται στα τελικά πρακτικά.

            γ.   Ημερήσια διάταξη

                  (1)

                  Κάθε συνεδρίαση πρέπει να αρχίζει με έγκριση της ημερήσιας διάταξης.

                  (2)

                  Ο εκτελεστικός διευθυντής καταρτίζει προσωρινή ημερήσια διάταξη την οποία διαβιβάζει σε όλα τα μέλη μαζί με την ειδοποίηση για σύγκληση της συνεδρίασης. Οποιοδήποτε μέλος μπορεί να προσθέσει ένα θέμα στην ημερήσια διάταξη εφόσον το γνωστοποιήσει στον εκτελεστικό διευθυντή τουλάχιστον μία εβδομάδα πριν από τη συνεδρίαση.

                  (3)

                  Στη διάρκεια της συνεδρίασης είναι δυνατή η προσθήκη κάποιου θέματος στην ημερήσια διάταξη, εκτός αν η πλειοψηφία των παρόντων μελών εκφράσει την αντίθεσή της. Ωστόσο, για την έγκριση κατά τη συνεδρίαση οιασδήποτε απόφασης ληφθεί σχετικά απαιτείται ομοφωνία.

                  (4)

                  Για την έγκριση κάθε νέας πρότασης που υποβάλλεται στη διάρκεια της συνεδρίασης απαιτείται ομοφωνία.

            δ.   Πρακτικά

                  (1)

                  Τα προσωρινά πρακτικά των συνεδριάσεων καταρτίζονται σε περιληπτική μορφή. Κατά λέξη πρακτικά καταρτίζονται μόνον όταν το ζητήσει ο εκτελεστικός διευθυντής, μέλος του διοικητικού συμβουλίου ή ένα μέλος.

                  (2)

                  Όλοι οι παρόντες στη συνεδρίαση έχουν το δικαίωμα να αναθεωρήσουν τα αποσπάσματα των πρακτικών που τους αφορούν ή αποδίδονται σε αυτούς. Όλες οι αλλαγές πρέπει να κοινοποιούνται στη γραμματεία εντός δεκαημέρου από την πραγματοποίηση της συνεδρίασης.

                  (3)

                  Στη συνέχεια τα τελικά πρακτικά διαβιβάζονται σε όλα τα μέλη.

         ΑΡΘΡΟ V — ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΜΟΝΙΜΗΣ ΕΠΙΤΡΟΠΗΣ

         Τμήμα 1

                  α.

                  Το διοικητικό συμβούλιο της μόνιμης επιτροπής απαρτίζεται από τον πρόεδρο, τον πρώτο αντιπρόεδρο και τον δεύτερο αντιπρόεδρο.

                  β.

                  Το διοικητικό συμβούλιο της μόνιμης επιτροπής εκλέγεται σε κάθε τακτική συνεδρίαση της συμβουλευτικής επιτροπής. Η θητεία των μελών διαρκεί μέχρι την εκλογή των διαδόχων τους.

                  γ.

                  Κατά την εκλογή του διοικητικού συμβουλίου της μόνιμης επιτροπής, η συμβουλευτική επιτροπή λαμβάνει υπόψη:

                              (i)

                              την εναλλαγή των προσώπων σε όσο γίνεται ευρύτερη γεωγραφική βάση·

                              (ii)

                              την επαρκή εκπροσώπηση τόσο των μελών εισαγωγέων όσο και των μελών εξαγωγέων βάμβακος·

                              (iii)

                              τη δυνατότητα και το ενδιαφέρον των υποψηφίων να συμμετέχουν στις εργασίες της επιτροπής.

                  δ.

                  Τα μέλη του διοικητικού συμβουλίου δεν αμείβονται από την ICAC. Κανένα έξοδό τους δεν καταβάλλεται από την ICAC, εκτός αν η μόνιμη επιτροπή αποφασίσει διαφορετικά σε περίπτωση συγκεκριμένων και ειδικών αποστολών που συνεπάγονται έξοδα ταξιδίου.

         Τμήμα 2 — Θητεία

      Τα μέλη του διοικητικού συμβουλίου της μόνιμης επιτροπής εκλέγονται για ένα έτος. Σε εξαιρετικές περιστάσεις, ενδέχεται να επανεκλεγούν για μία ακόμη θητεία. Στο μέτρο του δυνατού, ο πρώτος αντιπρόεδρος διαδέχεται τον απερχόμενο πρόεδρο και ο δεύτερος αντιπρόεδρος διαδέχεται τον πρώτο αντιπρόεδρο.

         Τμήμα 3 — Διαδικασίες που αφορούν τις εκλογές

      Μία επιτροπή ανάδειξης υποψηφίων, ανοικτή σε όλα τα μέλη της ICAC, συγκαλείται το αργότερο τέσσερις μήνες πριν από τη συνεδρίαση της ολομέλειας. Η επιτροπή αυτή εκλέγει τον πρόεδρο της. Η επιτροπή αυτή υποβάλλει έκθεση στη μόνιμη επιτροπή, η οποία εν συνεχεία προβαίνει στις δέουσες συστάσεις προς τη συμβουλευτική επιτροπή. Οι αντιπρόσωποι της μόνιμης επιτροπής που εκπροσωπούν μέλη τα οποία, κατά τον χρόνο σύγκλησης της συνεδρίασης της επιτροπής ανάδειξης υποψηφίων, έχουν καθυστερήσει πλέον του έτους την καταβολή των συνεισφορών τους στην ICAC δεν είναι επιλέξιμοι ως μέλη του διοικητικού συμβουλίου της μόνιμης επιτροπής.

         Τμήμα 4 — Πρόεδρος

                  α.

                  Ο πρόεδρος είναι το κυριότερο μέλος του διοικητικού συμβουλίου που διευθύνει τις εργασίες της επιτροπής και είναι αυτεπαγγέλτως μέλος όλων των υποεπιτροπών και όλων των ομάδων εργασίας.

                  β.

                  Αν, για οποιονδήποτε λόγο, ο πρόεδρος δεν μπορεί να ολοκληρώσει τη θητεία του, καθήκοντα προσωρινού προέδρου αναλαμβάνει ο πρώτος αντιπρόεδρος μέχρι την εκλογή νέου προέδρου.

         Τμήμα 5 — Αντιπρόεδροι

                  α.

                  Ο πρώτος αντιπρόεδρος προεδρεύει στις συνεδριάσεις της μόνιμης επιτροπής κατά την απουσία, ή αιτήσει, του προέδρου.

                  β.

                  Ο δεύτερος αντιπρόεδρος προεδρεύει στις συνεδριάσεις της μόνιμης επιτροπής κατά την απουσία, ή αιτήσει, του προέδρου και/ή του πρώτου αντιπροέδρου.

                  γ.

                  Αν, για οποιονδήποτε λόγο, ο πρώτος αντιπρόεδρος δεν μπορεί να ολοκληρώσει τη θητεία του/της, ή αν η θέση παραμείνει κενή διότι ανέλαβε καθήκοντα προσωρινού προέδρου σύμφωνα με το τμήμα 4β. του παρόντος άρθρου, προσωρινά καθήκοντα πρώτου αντιπροέδρου αναλαμβάνει αυτομάτως ο δεύτερος αντιπρόεδρος μέχρι την εκλογή νέου αντιπροέδρου.

         ΑΡΘΡΟ VI — ΥΠΟΕΠΙΤΡΟΠΕΣ ΤΗΣ ΜΟΝΙΜΗΣ ΕΠΙΤΡΟΠΗΣ

         Τμήμα 1 — Η μόνιμη επιτροπή

      Η μόνιμη επιτροπή μπορεί να συστήσει υποεπιτροπές ή ομάδες εργασίας, να καθορίσει την εντολή τους, και να τις διαλύσει ή να τις ανακαλέσει.

         Τμήμα 2 — Υποεπιτροπές

      Η συμμετοχή σε οποιαδήποτε υποεπιτροπή ή ομάδα εργασίας είναι ανοικτή σε όλα τα μέλη της μόνιμης επιτροπής.

         Τμήμα 3 — Αρμοδιότητα, καθήκοντα και ευθύνες των υποεπιτροπών

                  α.

                  Κάθε υποεπιτροπή:

                              (1)

                              είναι υπεύθυνη έναντι της μόνιμης επιτροπής για τις εργασίες που της αναθέτουν η συμβουλευτική ή η μόνιμη επιτροπή,

                              (2)

                              μπορεί να θέσει υπόψη της μόνιμης επιτροπής κάθε ζήτημα που εμπίπτει στην αρμοδιότητά της,

                              (3)

                              εκλέγει τον πρόεδρο και τον αντιπρόεδρό της. Αν, για οποιονδήποτε λόγο, ο πρόεδρος υποεπιτροπής δεν είναι σε θέση να εκπληρώσει τα καθήκοντά του, καθήκοντα προέδρου αναλαμβάνει ο αντιπρόεδρος και η υποεπιτροπή εκλέγει νέο αντιπρόεδρο,

                              (4)

                              μπορεί να θεσπίσει τον δικό της εσωτερικό κανονισμό, επίσημο ή άτυπο.

         ΑΡΘΡΟ VII — ΓΡΑΜΜΑΤΕΙΑ

         Τμήμα 1

      Της γραμματείας προΐσταται εκτελεστικός διευθυντής ο οποίος είναι αμειβόμενος υπάλληλος πλήρους απασχόλησης, ο οποίος ασκεί τα καθήκοντά του κατά τον χρόνο που προβλέπει η σύμβαση εργασίας του.

                  α.

                  Προϋπόθεση πρόσληψης στη θέση αυτή είναι να μην έχει ο εκτελεστικός διευθυντής κανένα σημαντικό οικονομικό ενδιαφέρον που θα μπορούσε να βλάψει τη διεξαγωγή των υποθέσεων της ICAC και να μην ζητεί ούτε να λαμβάνει οδηγίες από οποιαδήποτε αρχή εκτός ICAC.

                  β.

                  Ο εκτελεστικός διευθυντής τυγχάνει ίσης μεταχείρισης με τα λοιπά μέλη της γραμματείας σε όλα τα ζητήματα, εκτός από τον προσδιορισμό και την εφαρμογή των τιμαριθμικών αναπροσαρμογών στους μισθούς και τις συνταξιοδοτικές εισφορές, τα οποία, στην περίπτωση του εκτελεστικού διευθυντή, θα αποφασίζονται από το σύστημα των Ηνωμένων Εθνών.

                  γ.

                  Ο εκτελεστικός διευθυντής:

                              (1)

                              Είναι:

                                          α)

                                          ταμίας της ICAC, αλλά χωρίς προσωπική οικονομική ευθύνη κατά την κανονική άσκηση των εν λόγω καθηκόντων,

                                          β)

                                          γενικός γραμματέας της συμβουλευτικής επιτροπής,

                                          γ)

                                          γραμματέας της μόνιμης επιτροπής και των υπαγόμενων σε αυτήν οργάνων, εκτός αν αναθέσει τη συγκεκριμένη ευθύνη σε κάποιο μέλος του προσωπικού,

                                          δ)

                                          θεματοφύλακας όλων των αρχείων της ICAC,

                                          ε)

                                          προϊστάμενος του προσωπικού της γραμματείας.

                              (2)

                              Έχει:

                                          α)

                                          την πλήρη ευθύνη για το πρόγραμμα εργασίας που ανατίθεται στη γραμματεία,

                                          β)

                                          την ευθύνη για την κατάρτιση της ημερήσιας διάταξης, των χρονοδιαγραμμάτων των εργασιών, των τεχνικών εγγράφων, των διαδικασιών, των προσκλήσεων και των πρακτικών των συνεδριάσεων,

                                          γ)

                                          την ευθύνη για θέματα πρωτοκόλλου και επικοινωνίας με τα μέλη, με άλλους διεθνείς οργανισμούς, καθώς και με τους εθνικούς οργανισμούς που ενδιαφέρονται για τις εργασίες της ICAC.

                              (3)

                              Επίσης:

                                          α)

                                          εκπροσωπεί τη μόνιμη επιτροπή στις επαφές με τα μέλη υποδοχής σχετικά με τις συνεδριάσεις της συμβουλευτικής επιτροπής,

                                          β)

                                          εξασφαλίζει, σε διαβούλευση με τα μέλη υποδοχής, τεχνική συνδρομή στις επιτροπές που συγκροτούνται κατά τις συνεδριάσεις της συμβουλευτικής επιτροπής,

                                          γ)

                                          καταρτίζει ετήσιο λεπτομερή προϋπολογισμό τον οποίο υποβάλλει στη μόνιμη επιτροπή και ο οποίος περιλαμβάνει τους ακόλουθους τίτλους: μισθοί· συνταξιοδοτικές εισφορές· έξοδα ταξιδίου και διαμονής· εξοπλισμός γραφείου· μισθώματα και τόκοι, αναφέροντας συγκεκριμένα το προσωπικό που ασχολείται με τις διοικητικές, τις τεχνικές και τις λοιπές δραστηριότητες,

                                          δ)

                                          καταρτίζει και υποβάλλει στη μόνιμη επιτροπή πρόταση σχετικά με το ύψος των συνεισφορών,

                                          ε)

                                          διαβιβάζει, κάθε τρίμηνο, λεπτομερή κατάσταση δαπανών σε σχέση με τον εγκεκριμένο προϋπολογισμό.

                              (4)

                              Είναι υπεύθυνος για τα λοιπά καθήκοντα ή ευθύνες που του ανατίθενται από καιρού εις καιρόν από τη συμβουλευτική ή τη μόνιμη επιτροπή.

         Τμήμα 2

      Ευθύνη της γραμματείας είναι:

                  α.

                  Να ζητεί από τις κυβερνήσεις μέλη τις αναλυτικές πληροφορίες που προβλέπονται στο άρθρο IX, καθώς και κάθε άλλη πληροφορία ενδέχεται να ζητήσουν η συμβουλευτική ή η μόνιμη επιτροπή.

                  β.

                  Να θεσπίζει και να διατηρεί διατάξεις σχετικά με την ανταλλαγή πληροφοριών όσον αφορά τις εργασίες της ICAC, με κράτη μη μέλη, άλλους διεθνείς οργανισμούς και ιδιωτικούς φορείς.

                  γ.

                  Να καταρτίζει, να δημοσιεύει και να διανέμει τριμηνιαίο στατιστικό δελτίο [η συχνότητα της έκδοσης μετατράπηκε σε εξαμηνιαία με απόφαση της 43ης Ολομέλειας], μηνιαία επιθεώρηση της παγκόσμιας κατάστασης [η συχνότητα της έκδοσης μετατράπηκε σε διμηνιαία με απόφαση της 43ης Ολομέλειας], καθώς και δελτίο τύπου βάσει των στοιχείων αυτών, σύμφωνα με τους κανόνες που θεσπίζουν η συμβουλευτική ή η μόνιμη επιτροπή.

                  δ.

                  Να εκπονεί άλλες εκθέσεις και μελέτες που ενδέχεται να ζητήσουν η συμβουλευτική επιτροπή, η μόνιμη επιτροπή, οι υποεπιτροπές ή οι ομάδες εργασίας που συστάθηκαν σύμφωνα με το άρθρο VI, τμήμα 1.

                  ε.

                  Να γνωστοποιεί στις κυβερνήσεις μέλη τις συνεδριάσεις της συμβουλευτικής επιτροπής, της μόνιμης επιτροπής και των υποεπιτροπών. Ο εκτελεστικός διευθυντής αποφασίζει ποιοι ενημερώνονται για τις άλλες συνεδριάσεις.

         Τμήμα 3

                  α.

                  Τα δελτία τύπου και άλλα έγγραφα που θεωρείται ότι εκφράζουν τις απόψεις ή τις γνώμες της ICAC μπορούν να δημοσιεύονται μόνο με έγκριση της συμβουλευτικής επιτροπής ή της μόνιμης επιτροπής, κατά περίπτωση.

                  β.

                  Οι δηλώσεις ή τα άρθρα που δημοσιεύει η γραμματεία με δική της πρωτοβουλία πρέπει να φέρουν δήλωση αποποίησης ευθύνης από μέρους της ICAC.

         Τμήμα 4

      Είναι αρμοδιότητα των κυβερνήσεων μελών να ορίσουν εθνικό συντονιστικό οργανισμό που θα λειτουργεί ως βασικό όργανο επαφής με τη γραμματεία.

         ΑΡΘΡΟ VIII — ΔΗΜΟΣΙΟΝΟΜΙΚΕΣ ΔΙΑΔΙΚΑΣΙΕΣ

         Τμήμα 1

      Το οικονομικό έτος της ICAC αρχίζει την 1η Ιουλίου.

         Τμήμα 2

      Για κάθε οικονομικό έτος ο εκτελεστικός διευθυντής υποβάλλει προϋπολογισμό δαπανών και κλίμακα συνεισφορών των κρατών μελών στη μόνιμη επιτροπή, η οποία έχει το δικαίωμα να τις τροποποιεί εν όλω ή εν μέρει, και η απόφασή της είναι οριστική, εκτός αν υπάρξουν τροποποιήσεις από τη συμβουλευτική επιτροπή.

         Τμήμα 3 — Λογαριασμοί

                  α.

                  Οι δαπάνες καταλογίζονται στους λογαριασμούς του οικονομικού έτους κατά το οποίο πραγματοποιήθηκαν οι πληρωμές.

                  β.

                  Τα έσοδα πιστώνονται στους λογαριασμούς του οικονομικού έτους κατά το οποίο παρελήφθησαν τα χρηματικά ποσά.

                  γ.

                  Η γραμματεία καταρτίζει και υποβάλλει στη μόνιμη επιτροπή τριμηνιαίες καταστάσεις της τρέχουσας χρηματοοικονομικής κατάστασης της ICAC στις 30 Σεπτεμβρίου, 31 Δεκεμβρίου, 31 Μαρτίου και 30 Ιουνίου.

         Τμήμα 4 — Έλεγχοι λογαριασμών

                  α.

                  Η μόνιμη επιτροπή προσλαμβάνει ελεγκτή εγνωσμένου κύρους και μεριμνά για τον έλεγχο των λογαριασμών της ICAC τουλάχιστον άπαξ ετησίως.

                  β.

                  Σε περίπτωση αλλαγής του κατόχου της θέσης εκτελεστικού διευθυντή, η μόνιμη επιτροπή μεριμνά για τη διενέργεια ειδικού ελέγχου.

                  γ.

                  Κάθε έκθεση του ελεγκτή υποβάλλεται προς έγκριση στη μόνιμη επιτροπή και στους συντονιστικούς φορείς κατά τη συνεδρίαση της μόνιμης επιτροπής που έπεται της παραλαβής της έκθεσης από τη γραμματεία.

         Τμήμα 5 — Πόροι

                  α.

                  Όλοι οι πόροι που λαμβάνει η ICAC μεταφέρονται σε κεφάλαιο κίνησης, εκτός αν η μόνιμη επιτροπή αποφασίσει διαφορετικά. Η μόνιμη επιτροπή καθορίζει σε τακτική βάση ένα κατώτατο ποσό σε δολάρια για τις επιταγές που εισπράττονται στο κεφάλαιο κίνησης της γραμματείας, για τις οποίες απαιτείται γραπτή έγκριση του προέδρου της μόνιμης επιτροπής. Κανένα φυσικό πρόσωπο, συμπεριλαμβανομένου του εκτελεστικού διευθυντή, δεν μπορεί να υπογράψει στο όνομά του επιταγή από τους λογαριασμούς της επιτροπής.

                  β.

                  Εγκρίνεται αποθεματικό το ύψος του οποίου καθορίζεται περιοδικώς από τη μόνιμη επιτροπή. Οι αναλήψεις από το αποθεματικό μπορούν να εγκριθούν από τη μόνιμη επιτροπή, αλλά μόνον όταν το ποσό που διατίθεται στο κεφάλαιο κίνησης δεν αρκεί για να καλύψει τις δημοσιονομικές δεσμεύσεις ή τις οφειλές της ICAC. Κάθε ανάληψη από το αποθεματικό πρέπει να εγκρίνεται για συγκεκριμένο ποσό και συγκεκριμένη ημερομηνία.

         Τμήμα 6 — Επενδύσεις

      Οι πλεονάζοντες πόροι όσον αφορά τις τρέχουσες απαιτήσεις μπορούν να επενδύονται σε προσοδοφόρους βραχυπρόθεσμους τίτλους πρώτης τάξεως εκφρασμένους σε δολάρια ή να κατατίθενται σε τοκοφόρους λογαριασμούς εγγυημένους από την ομοσπονδιακή κυβέρνηση, σύμφωνα με απόφαση της μόνιμης επιτροπής.

         Τμήμα 7 — Διάθεση των στοιχείων του ενεργητικού

                  α.

                  Τα έπιπλα και ο εξοπλισμός γραφείου που δεν χρειάζεται πλέον η ICAC μπορούν να αποσύρονται σύμφωνα με τις διαδικασίες που έχει εγκρίνει η μόνιμη επιτροπή.

                  β.

                  Αν, σε οποιαδήποτε στιγμή, επίκειται διάλυση της ICAC, η μόνιμη επιτροπή αποφασίζει ποιος είναι, κατά τη γνώμη της, ο καλύτερος τρόπος να ανταποκριθεί στις εκκρεμείς οικονομικές υποχρεώσεις της ICAC και να διαθέσει τα εναπομείναντα στοιχεία του ενεργητικού.

                  γ.

                  Τα εναπομείναντα στοιχεία, μετά την εκπλήρωση όλων των οικονομικών υποχρεώσεων του οργανισμού, κατανέμονται στα μέλη οι συνεισφορές των οποίων έχουν καταβληθεί στο ακέραιο, ανάλογα με το ποσό που συνεισέφεραν κατά το τρέχον οικονομικό έτος και κατά τα τρία προηγούμενα.

         Τμήμα 8 — Συνταξιοδοτικό ταμείο

                  α.

                  Η μόνιμη επιτροπή δύναται να συστήσει συνταξιοδοτικό ταμείο για τους πλήρους απασχόλησης υπαλλήλους της γραμματείας.

                  β.

                  Εφόσον συσταθεί παρόμοιο ταμείο,

                              (1)

                              η ICAC μεταφέρει σε αυτό τις ετήσιες συνεισφορές που είναι τουλάχιστον ίσες με τις ετήσιες συνεισφορές των συμμετεχόντων υπαλλήλων, αλλά δεν υπερβαίνουν το διπλάσιο αυτών,

                              (2)

                              το ταμείο μπορεί να τροποποιηθεί ή να διαλυθεί από τη μόνιμη επιτροπή. Σε περίπτωση διάλυσης του ταμείου ή διάλυσης της ICAC, κάθε συμμετέχων εργαζόμενος λαμβάνει επιστροφή των συνεισφορών του υπαλλήλου και των συνεισφορών που είχε καταβάλει η ICAC για λογαριασμό του υπαλλήλου, μαζί με τους δεδουλευμένους τόκους.

         ΑΡΘΡΟ IX — ΠΑΡΟΧΗ ΠΛΗΡΟΦΟΡΙΩΝ

         Τμήμα 1

      Τα μέλη, μέσω των συντονιστικών υπηρεσιών τους, παρέχουν τις διαθέσιμες πληροφορίες που είναι ενδεχομένως απαραίτητες για την εκτέλεση του προγράμματος εργασίας. Μόλις οι πληροφορίες αυτές περιέλθουν στη διάθεσή τους, τις αποστέλλουν απευθείας στη γραμματεία με τον ταχύτερο δυνατό τρόπο.

         Τμήμα 2

      Οι ακόλουθες πληροφορίες παρέχονται κάθε μήνα εκτός αν ορίζεται διαφορετικά· ωστόσο, τα στοιχεία σχετικά με τους κανονισμούς αποστέλλονται μόνον όταν υπάρχει μεταβολή ή όταν ζητηθούν ρητά από τη γραμματεία.

                  α.

                  Ποσότητες εκκοκκισμένου βάμβακος σε τοπικές μονάδες περιλαμβανομένης, όπου είναι δυνατόν, κατανομής στις ακόλουθες κατηγορίες μήκους ινών: λιγότερο από 3/4 της ίντσας, από 3/4 έως 1 — 3/8 της ίντσας, 1-3/8 της ίντσας και πλέον, ή τα αντίστοιχα κατά το δεκαδικό μετρικό σύστημα.

                              (1)

                              Αποθέματα ταξινομημένα ανά χώρα προέλευσης, στο τέλος κάθε μήνα:

                                          α)

                                          στα εργοστάσια και σε άλλες εγκαταστάσεις κατανάλωσης,

                                          β)

                                          στις δημόσιες και ιδιωτικές αποθήκες, σε διαμετακόμιση, και σε όλες τις άλλες τοποθεσίες.

                              (2)

                              Εκκοκκισμός (ή συμπίεση),

                              (3)

                              Εισαγωγές, ταξινομημένες ανά χώρα προέλευσης ή, ελλείψει των στοιχείων αυτών, ανά χώρα καταγωγής,

                              (4)

                              Κατανάλωση, ταξινομημένη, ει δυνατόν, ανά χώρα προέλευσης:

                                          α)

                                          στα νηματουργεία και σε άλλα εργοστάσια,

                                          β)

                                          στα νοικοκυριά (ετήσια εκτίμηση).

                              (5)

                              Βαμβάκι καμένο ή κατεστραμμένο με άλλο τρόπο (ετήσια εκτίμηση),

                              (6)

                              Εξαγωγές, ταξινομημένες ανά χώρα προορισμού, και, ει δυνατόν, ανά ποικιλία,

                              (7)

                              Επανεξαγωγές, ταξινομημένες ανά χώρα προορισμού.

                  β.

                  Προβλέψεις παραγωγής, με ενδείξεις όπως η έκταση που θα φυτευθεί με βαμβάκι, πωλήσεις λιπασμάτων, διανομή σπόρων φύτευσης, προθέσεις των βαμβακοπαραγωγών, κρατικοί έλεγχοι και στόχοι όσον αφορά τις εκτάσεις που προορίζονται για εκμετάλλευση.

                  γ.

                  Προβλέψεις και εκτιμήσεις των εκτάσεων στις οποίες έχει γίνει φύτευση και συγκομιδή, απόδοση και παραγωγή ανά ποικιλία· τα στοιχεία αυτά πρέπει να γνωστοποιούνται μόλις είναι διαθέσιμα, και τουλάχιστον μία φορά κατά τη φύτευση και μία κατά τη συγκομιδή. Οι πληροφορίες σχετικά με τη συγκομιδή πρέπει κατά προτίμηση να εκφράζονται σε εκκοκκισμένο βαμβάκι, αλλά στις περιπτώσεις που τα διαθέσιμα στοιχεία αφορούν μόνο τις ακατέργαστες ίνες (σύσπορο βαμβάκι), θα πρέπει να παρέχονται κάποιες ενδείξεις για την παραγωγή εκκοκκισμένου βάμβακος.

                  δ.

                  Μηνιαίες, τριμηνιαίες ή ετήσιες στατιστικές, κατά περίπτωση, σχετικά με την παραγωγή, τις εισαγωγές ανά χώρα καταγωγής και τις εξαγωγές ανά χώρα προορισμού, κατά προτίμηση εκφρασμένες σε ποσότητα βαμβακερών νημάτων και βαμβακερών υφασμάτων.

                  ε.

                  Οι συντονιστικοί φορείς καλούνται να αναφέρουν χωρίς καθυστέρηση, πέρα από τις τακτικές μηνιαίες εκθέσεις τους, όλες τις τροποποιήσεις που έχουν εισαγάγει τα μέλη τους στους κανονισμούς που αφορούν το βαμβάκι.

         Τμήμα 3

      Τα μέλη συνεργάζονται με τη γραμματεία με σκοπό να της παρέχουν τις διαθέσιμες πληροφορίες που έχει ανάγκη για να εκτελέσει τα προγράμματα εργασίας που αφορούν την παραγωγή, τις εισαγωγές, τις εξαγωγές και τις τιμές ινών και υφασμάτων από κυτταρινούχες και μη κυτταρινούχες ίνες χημικής προέλευσης.

         ΑΡΘΡΟ X — ΓΛΩΣΣΕΣ

         Τμήμα 1

      Οι επίσημες γλώσσες και γλώσσες εργασίας της συμβουλευτικής επιτροπής είναι τα αγγλικά, τα γαλλικά, τα ισπανικά, τα ρωσικά και τα αραβικά.

         Τμήμα 2

      Όσον αφορά τις συνεδριάσεις της συμβουλευτικής επιτροπής:

                  α.

                  Η μόνιμη επιτροπή αποφασίζει για τις εγκαταστάσεις διερμηνείας που παρέχει η ICAC. Η ICAC δεν υποβάλλεται σε καμία δαπάνη εκτός προϋπολογισμού σε σχέση με τις εγκαταστάσεις αυτές.

                  β.

                  Τα μέλη διαβιβάζουν τις επίσημες δηλώσεις τους τουλάχιστον σε μία επίσημη γλώσσα.

         Τμήμα 3

      Για πρακτικούς και μόνο σκοπούς, στις συνεδριάσεις της μόνιμης επιτροπής και των υπαγόμενων σε αυτήν επικουρικών οργάνων χρησιμοποιείται κατά κανόνα η αγγλική γλώσσα.

         Τμήμα 4

                  α.

                  Τα ακόλουθα κείμενα δημοσιεύονται στα αγγλικά, τα γαλλικά και τα ισπανικά:

                              —

                              συνοπτικά πρακτικά των συζητήσεων κατά τις συνεδριάσεις της συμβουλευτικής επιτροπής

                              —

                              Μηνιαία επιθεώρηση της παγκόσμιας κατάστασης στον τομέα του βάμβακος [η συχνότητα της έκδοσης μετατράπηκε σε διμηνιαία με απόφαση της 43ης Ολομέλειας]

                              —

                              πρακτικά της μόνιμης επιτροπής [η μετάφραση στα γαλλικά και τα ισπανικά ανεστάλη με απόφαση της 43ης Ολομέλειας]

                  β.

                  Τα ακόλουθα κείμενα δημοσιεύονται σε όλες τις επίσημες γλώσσες:

                              —

                              ετήσια επιθεώρηση της παγκόσμιας κατάστασης στον τομέα του βάμβακος

                              —

                              έκθεση του προέδρου της μόνιμης επιτροπής

                              —

                              έκθεση του εκτελεστικού διευθυντή

                              —

                              τελική δήλωση της συνεδρίασης της ολομέλειας.

                  γ.

                  Η μόνιμη επιτροπή αποφασίζει ποια άλλα έγγραφα βασικού χαρακτήρα πρέπει να τυπωθούν στις διάφορες γλώσσες, λαμβάνοντας υπόψη τη χρησιμότητά τους για τα μέλη, καθώς και τις δημοσιονομικές επιπτώσεις.

         ΑΡΘΡΟ XI — ΨΗΦΟΦΟΡΙΑ

         Τμήμα 1

                  α.

                  Η συμβουλευτική και η μόνιμη επιτροπή προσπαθούν να λαμβάνουν τις αποφάσεις τους ομόφωνα.

                  β.

                  Σε περίπτωση που δεν μπορεί να επιτευχθεί συναίνεση στη μόνιμη επιτροπή, το υπό εξέταση ζήτημα μπορεί να παραπεμφθεί στη συμβουλευτική επιτροπή, εκτός αν ο παρών κανονισμός ή άλλες διατάξεις της ICAC προβλέπουν ότι το ζήτημα πρέπει να τεθεί σε ψηφοφορία ενώπιον της μόνιμης επιτροπής. Η συμβουλευτική επιτροπή ενεργεί συναινετικά. Σε περίπτωση που δεν μπορεί να επιτευχθεί συναίνεση σε επίπεδο συμβουλευτικής επιτροπής, το ζήτημα τίθεται σε ψηφοφορία κατόπιν αιτήματος οιουδήποτε μέλους, οπότε η έγκριση σύστασης ή πρότασης απαιτεί την έγκριση της πλειοψηφίας των δύο τρίτων των παρόντων και ψηφιζόντων μελών.

                  γ.

                  Κάθε μέλος έχει μία ψήφο.

                  δ.

                  Η αποχή δεν θεωρείται ψήφος.

                  ε.

                  Κανονικά, διεξάγεται ψηφοφορία δι' ανατάσεως της χειρός, εκτός αν η πλειοψηφία των παρόντων και ψηφιζόντων μελών ζητήσει ονομαστική ψηφοφορία. Εφόσον το ζητήσει κάποιο μέλος, διεξάγεται μυστική ψηφοφορία.

         ΑΡΘΡΟ XII — ΣΥΝΕΡΓΑΣΙΑ ΜΕ ΑΛΛΟΥΣ ΟΡΓΑΝΙΣΜΟΥΣ

         Τμήμα 1

                  α.

                  Η ICAC συνεργάζεται με άλλους οργανισμούς, δημόσιους ή ιδιωτικούς, εθνικούς ή διεθνείς. Η μόνιμη επιτροπή καθορίζει τον χαρακτήρα και την έκταση αυτής της συνεργασίας και αποφασίζει με ποιους οργανισμούς θα συνεργαστεί.

                  β.

                  Οι οργανισμοί αυτοί, καθώς και τα κράτη μη μέλη και το κοινό, μπορούν, κατόπιν έγκρισης του μέλους υποδοχής, να κληθούν να παρακολουθήσουν τις συνεδριάσεις της συμβουλευτικής επιτροπής. Τους όρους συμμετοχής τους στις συνεδριάσεις αυτές καθορίζουν η συμβουλευτική ή η μόνιμη επιτροπή.

         ΑΡΘΡΟ XIII — ΤΡΟΠΟΠΟΙΗΣΕΙΣ

      Ο παρών εσωτερικός κανονισμός μπορεί να τροποποιηθεί μόνον από τη συμβουλευτική επιτροπή, εκτός αν παραπεμφθεί στη μόνιμη επιτροπή με σκοπό την τροποποίηση.

         ΑΡΘΡΟ XIV — ΑΝΤΙΚΑΤΑΣΤΑΣΗ

      Ο παρών εσωτερικός κανονισμός, ο οποίος εκδόθηκε στις 16 Ιουνίου 1972, αντικαθιστά κάθε προηγούμενη πράξη, απόφαση, ή κανονισμό οι διατάξεις των οποίων είναι ασύμβατες με τις δικές του.

         Ευρετήριο

                  Συμβουλευτική επιτροπή

                  1-9, 12-13

                  Ημερήσια διάταξη

                  5-6, 8

                  Αξιολόγηση

                  2-3, 5, 7-10

                  Προϋπολογισμός

                  2, 5, 8-9, 12

                  Πρόεδρος (ο)

                  3-5, 7, 10, 12

                  Συνεργασία

                  5, 13

                  Συντονιστικός οργανισμός

                  9

                  Εκτελεστικός διευθυντής

                  1-6, 8-10, 12

                  Δημοσιονομικές διατάξεις

                  4-5

                  Πόροι

                  9-10

                  Πληροφορίες

                  1-2, 4, 9, 11

                  Γλώσσες

                  12

                  Συμμετοχή

                  1-4, 7

                  Πρακτικά

                  5-6, 8, 12

                  Ολομέλεια

                  1-4, 7, 9, 12

                  Απαρτία

                  5

                  Γραμματεία

                  4-6, 8-11

                  Γενικός Γραμματέας

                  3, 8

                  Μόνιμη Επιτροπή

                  1-10, 12-13

                  Διευθύνουσα Επιτροπή

                  3

                  Αντιπρόεδρος

                  3, 6-7

                  Ψηφοφορία

                  12-13

                  Πρόγραμμα εργασίας

                  2, 4, 8, 11


title: Απόφαση 2012/327/ΚΕΠΠΑ του Συμβουλίου, της 25ης Ιουνίου 2012 , για την παράταση της εντολής του Ειδικού Εντεταλμένου της Ευρωπαϊκής Ένωσης για την περιοχή της Νότιας Μεσογείου

text:
               26.6.2012

               EL

               Επίσημη Εφημερίδα της Ευρωπαϊκής Ένωσης

               L 165/56

         ΑΠΌΦΑΣΗ 2012/327/ΚΕΠΠΑ ΤΟΥ ΣΥΜΒΟΥΛΊΟΥ
   της 25ης Ιουνίου 2012
   για την παράταση της εντολής του Ειδικού Εντεταλμένου της Ευρωπαϊκής Ένωσης για την περιοχή της Νότιας Μεσογείου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 18 Ιουλίου 2011, το Συμβούλιο εξέδωσε την απόφαση 2011/424/ΚΕΠΠΑ (1) για τον διορισμό του Bernardino LEON ως ειδικού εντεταλμένου της Ευρωπαϊκής Ένωσης (ΕΕΕΕ) για την περιοχή της Νότιας Μεσογείου. Η εντολή του ΕΕΕΕ λήγει στις 30 Ιουνίου 2012.

               (2)

               Η θητεία του ΕΕΕΕ θα πρέπει να παραταθεί για άλλη μια δωδεκάμηνη περίοδο,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός Εντεταλμένος της Ευρωπαϊκής Ένωσης
   Η εντολή του Bernardino LEON ως ΕΕΕΕ για την περιοχή της Νότιας Μεσογείου παρατείνεται έως τις 30 Ιουνίου 2013. Η θητεία του ΕΕΕΕ μπορεί να τερματιστεί νωρίτερα, εάν το αποφασίσει το Συμβούλιο, κατόπιν πρότασης της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειας (ΥΕ).
   Άρθρο 2
   Στόχοι πολιτικής
   Η εντολή καθηκόντων του ΕΕΕΕ βασίζεται στους στόχους πολιτικής της Ένωσης όσον αφορά τη Νότια Γειτονία όπως ορίζονται στις δηλώσεις του Ευρωπαϊκού Συμβουλίου της 4ης Φεβρουαρίου και της 11ης Μαρτίου 2011, στα συμπεράσματα του Ευρωπαϊκού Συμβουλίου της 24ης και 25ης Μαρτίου 2011 και στα συμπεράσματα του Συμβουλίου της 21ης Φεβρουαρίου και της 20ής Ιουνίου 2011 και λαμβάνοντας υπόψη τις προτάσεις της ΥΕ και της Επιτροπής στις ανακοινώσεις τους της 8ης Μαρτίου και της 25ης Μαΐου 2011.
   Οι εν λόγω στόχοι περιλαμβάνουν:

               α)

               ενίσχυση του πολιτικού διαλόγου της Ένωσης, συμβάλλοντας στην εταιρική σχέση και τη διεύρυνση των σχέσεων με τις χώρες της Νότιας Μεσογείου, ιδίως σε με εκείνες που βιώνουν πολιτικές μεταρρυθμίσεις και βρίσκονται σε μεταβατική περίοδο προς τη δημοκρατία·

               β)

               συμβολή στην απάντηση της Ένωσης στις εξελίξεις στις χώρες της Νότιας Μεσογείου, ιδίως δε σε εκείνες που βιώνουν πολιτικές μεταρρυθμίσεις και βρίσκονται σε μεταβατική περίοδο προς τη δημοκρατία, ιδιαίτερα, με την ενίσχυση της δημοκρατίας και της δημιουργίας θεσμών, του κράτους δικαίου, της χρηστής διακυβέρνησης, του σεβασμού των ανθρώπινων δικαιωμάτων και των θεμελιωδών ελευθεριών, της ειρήνης και της περιφερειακής συνεργασίας, μεταξύ άλλων μέσω της Ευρωπαϊκής Πολιτικής Γειτονίας και της Ένωσης για τη Μεσόγειο·

               γ)

               βελτίωση της αποτελεσματικότητας, της παρουσίας και της προβολής της Ένωσης στην περιοχή και τα σχετικά διεθνή φόρα·

               δ)

               Καθιέρωση στενού συντονισμού με σχετικούς τοπικούς εταίρους και διεθνείς και περιφερειακούς οργανισμούς όπως η Αφρικανική Ένωση, το Συμβούλιο Συνεργασίας των Αραβικών Χωρών του Περσικού Κόλπου, ο Οργανισμός της Ισλαμικής Συνεργασίας, ο Σύνδεσμος των Αραβικών Κρατών, η Αραβική Ένωση του Μαγκρέμπ, σχετικοί διεθνείς χρηματοδοτικοί οργανισμοί, τα Ηνωμένα Έθνη και ο ιδιωτικός τομέας.

         Άρθρο 3
   Εντολή καθηκόντων
   Προκειμένου να επιτευχθούν οι στόχοι πολιτικής, η εντολή καθηκόντων του ΕΕΕΕ συνίσταται στα εξής:

               α)

               ενίσχυση του συνολικού πολιτικού ρόλου της Ένωσης σχετικά με τις χώρες της Νότιας Μεσογείου, ιδίως δε με εκείνες που βιώνουν πολιτικές μεταρρυθμίσεις και βρίσκονται σε μεταβατική περίοδο προς τη δημοκρατία, ιδιαίτερα με τη βελτίωση του διαλόγου με τις κυβερνήσεις και τους διεθνείς οργανισμούς, καθώς και με την κοινωνία των πολιτών και άλλους σχετικούς συνομιλητές, και με την προώθηση της ευαισθητοποίησης των εταίρων ως προς την προσέγγιση της Ένωσης·

               β)

               διατήρηση στενών επαφών με όλα τα μέρη που εμπλέκονται στη διαδικασία της μετάβασης προς τη δημοκρατία στην περιοχή, προώθηση της σταθερότητας και της συμφιλίωσης με πλήρη σεβασμό της τοπικής συμμετοχής και συμβολή στη διαχείριση και την πρόληψη κρίσεων,

               γ)

               συμβολή στην καλύτερη συνοχή, συνέπεια και συντονισμό των πολιτικών και δράσεων της Ένωσης και των κρατών μελών στην περιοχή·

               δ)

               συμβολή στην προώθηση του συντονισμού με διεθνείς εταίρους και οργανισμούς και στην υποστήριξη περιφερειακής συνεργασίας Παροχή βοήθειας στον ΥΕ, σε συντονισμό με την Επιτροπή και τα κράτη μέλη, μέσω της συνεισφοράς στις εργασίες της ειδικής ομάδας και στις συνεδριάσεις για την παρακολούθηση της εφαρμογής των συμφωνηθέντων για την περιοχή της Νότιας Μεσογείου·

               ε)

               συμβολή στην εφαρμογή της ενωσιακής πολιτικής για τα ανθρώπινα δικαιώματα στην περιοχή, συμπεριλαμβανομένων των κατευθυντήριων γραμμών της ΕΕ για τα ανθρώπινα δικαιώματα, ιδίως δε των κατευθυντήριων γραμμών της ΕΕ για τα παιδιά και τις ένοπλες συγκρούσεις, καθώς και σχετικά με τη βία κατά των γυναικών και των κοριτσιών και την καταπολέμηση κάθε μορφής διακρίσεων εναντίον τους, και της ενωσιακής πολιτικής για τις γυναίκες, την ειρήνη και στην ασφάλεια, μεταξύ άλλων μέσω της παρακολούθησης και της υποβολής αναφορών σχετικά με τις εξελίξεις, καθώς και με τη διατύπωση σχετικών συστάσεων.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής του και ενεργεί υπό την εξουσία του ΥΕ.
   2.   Η Επιτροπή Πολιτικής και Ασφαλείας («ΕΠΑ») διατηρεί προνομιούχο δεσμό με τον ΕΕΕΕ και είναι το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής καθηκόντων του, με την επιφύλαξη των εξουσιών του ΥΕ.
   3.   Ο ΕΕΕΕ εργάζεται σε στενό συντονισμό με την Ευρωπαϊκή Υπηρεσία Εξωτερικής Δράσης (ΕΥΕΔ) και τα οικεία τμήματά της.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ κατά την περίοδο από 1ης Ιουλίου 2012 μέχρι 30 Ιουνίου 2013 ανέρχεται σε 945 000 ευρώ.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   3.   Η διαχείριση των δαπανών υπόκειται σε σύμβαση μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των ορίων της εντολής καθηκόντων και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση ομάδας. Η ομάδα διαθέτει την εμπειρογνωμοσύνη σε ειδικά ζητήματα πολιτικής όπως απαιτεί η εντολή. Ο ΕΕΕΕ ενημερώνει το Συμβούλιο και την Επιτροπή τάχιστα για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία του ΕΕΕΕ. Οι μισθοί του εν λόγω αποσπασμένου προσωπικού καλύπτονται από το κράτος μέλος, το ενδιαφερόμενο θεσμικό όργανο της Ένωσης ή την ΕΥΕΔ, αντίστοιχα. Οι εμπειρογνώμονες που αποσπώνται από κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το συμβασιούχο διεθνές προσωπικό πρέπει να έχει την ιθαγένεια κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του αποστέλλοντος θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί προς το συμφέρον της εντολής καθηκόντων του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του ΕΕΕΕ
   Τα προνόμια, οι ασυλίες και οι λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του ΕΕΕΕ συμφωνούνται από κοινού με το μέρος ή τα μέρη υποδοχής, ανάλογα με την περίπτωση. Τα κράτη μέλη και η Επιτροπή παρέχουν την απαιτούμενη υποστήριξη για τον σκοπό αυτό.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και το προσωπικό της ομάδας του ΕΕΕΕ τηρούν τις αρχές ασφαλείας και τις στοιχειώδεις προδιαγραφές που θεσπίζονται με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανονισμούς ασφαλείας για την προστασία των διαβαθμισμένων πληροφοριών της ΕΕ (2).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου εξασφαλίζουν την πρόσβαση του ΕΕΕΕ σε κάθε σχετική πληροφορία.
   2.   Οι αντιπροσωπείες της Ένωσης ή/και τα κράτη μέλη, ανάλογα με την περίπτωση, παρέχουν υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης για την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή καθηκόντων και ανάλογα με την κατάσταση της ασφάλειας στη γεωγραφική περιοχή ευθύνης, για την ασφάλεια όλου του προσωπικού που τελεί υπό την άμεση εξουσία του ΕΕΕΕ, ιδίως δε:

               α)

               καταρτίζοντας σχέδιο ασφάλειας για τη συγκεκριμένη αποστολή, με βάση καθοδήγηση από την ΕΥΕΔ, προβλέποντας ειδικά μέτρα ασφάλειας της αποστολής από υλική, οργανωτική και διαδικαστική άποψη που διέπουν τη διαχείριση της ασφάλειας κινήσεων του προσωπικού προς τον τόπο αποστολής και εντός αυτού και τη διαχείριση συμβάντων που αφορούν την ασφάλεια και προβλέποντας σχέδιο έκτακτης ανάγκης και σχέδιο εκκένωσης της αποστολής·

               β)

               εξασφαλίζοντας ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο της αποστολής·

               γ)

               μεριμνώντας ώστε όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να έχουν λάβει την κατάλληλη κατάρτιση όσον αφορά την ασφάλεια προτού ή μόλις φτάσουν στον τόπο αποστολής τους, με βάση τις διαβαθμίσεις κινδύνου που ορίζονται για τον τόπο αποστολής εκ μέρους της ΕΥΕΔ·

               δ)

               μεριμνώντας για την εφαρμογή όλων των εγκεκριμένων συστάσεων που διατυπώνονται στα πλαίσια των τακτικών αξιολογήσεων ασφαλείας και υποβάλλοντας γραπτές εκθέσεις για την εφαρμογή τους και για άλλα ζητήματα ασφαλείας στο πλαίσιο των περιοδικών εκθέσεων και των εκθέσεων σχετικά με την εκτέλεση της εντολής στο Συμβούλιο, στον ΥΕ και στην Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά προφορικές και γραπτές εκθέσεις στην ΕΠΑ και στον ΥΕ. Ο ΕΕΕΕ υποβάλλει επίσης έκθεση, αν χρειαστεί, στις ομάδες εργασίας του Συμβουλίου. Οι τακτικές γραπτές εκθέσεις διαβιβάζονται μέσω του δικτύου COREU. Ο ΕΕΕΕ μπορεί, έπειτα από σύσταση της ΕΠΑ ή του ΥΕ, να υποβάλει έκθεση στο Συμβούλιο Εξωτερικών Υποθέσεων. Σύμφωνα με το άρθρο 36 της Συνθήκης, ο ΕΕΕΕ μπορεί να συμμετέχει στην ενημέρωση του Ευρωπαϊκού Κοινοβουλίου.
   Άρθρο 12
   Συντονισμός
   1.   Ο ΕΕΕΕ συμβάλλει στην ενότητα, τη συνέπεια και την αποτελεσματικότητα της δράσης της Ένωσης και μεριμνά ώστε να εξασφαλίζεται ότι όλα τα μέσα της Ένωσης και οι δράσεις των κρατών μελών χρησιμοποιούνται συνεκτικά, προς επίτευξη των στόχων της ενωσιακής πολιτικής. Ο ΕΕΕΕ συντονίζεται με τις δραστηριότητες των κρατών μελών και της Επιτροπής, καθώς και, κατά περίπτωση, με τις δραστηριότητες άλλων Ειδικών Εντεταλμένων της Ευρωπαϊκής Ένωσης που δραστηριοποιούνται στην περιοχή, συμπεριλαμβανομένου του ΕΕΕΕ για την ειρηνευτική διαδικασία στη Μέση Ανατολή. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Στην περιοχή της αποστολής, διατηρείται στενή επαφή με τους αρχηγούς των αντιπροσωπειών της Ένωσης και τους αρχηγούς αποστολής των κρατών μελών, οι οποίοι καταβάλλουν κάθε δυνατή προσπάθεια προκειμένου να επικουρούν τον ΕΕΕΕ στην εκτέλεση της εντολής του. Ο ΕΕΕΕ συνεργάζεται επίσης με άλλους διεθνείς και περιφερειακούς παράγοντες στον τομέα αυτό.
   Άρθρο 13
   Επανεξέταση
   Η εφαρμογή της παρούσας απόφασης και η συνοχή της με άλλες συμβολές της Ευρωπαϊκής Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στο Συμβούλιο, στον ΥΕ και στην Επιτροπή έκθεση προόδου μέχρι τα τέλη Δεκεμβρίου του 2012 και συγκεφαλαιωτική έκθεση για την εκτέλεση της εντολής κατά τη λήξη της.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 25 Ιουνίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 188 της 19.7.2011, σ. 24.

      (2)  ΕΕ L 141 της 27.5.2011, σ. 17.


Avis juridique important

|

31980D0261

80/261/ΕΟΚ : Απόφαση του Συμβουλίου, της 3ης Μαρτίου 1980, περί ονομασίας ενός μέλους της Συμβουλευτικής επιτροπής της υπηρεσίας εφοδιασμού ΕΥΡΑΤΟΜ

Επίσημη Εφημερίδα αριθ. L 063 της 08/03/1980 σ. 0025 - 0025

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: 2007/473/ΕΚ: Απόφαση του Συμβουλίου, της 25ης Ιουνίου 2007 , για τον αποχαρακτηρισμό ορισμένων τμημάτων του εγχειριδίου SIRENE το οποίο ενέκρινε η εκτελεστική επιτροπή που συγκροτήθηκε δυνάμει των διατάξεων του άρθρου 132 της σύμβασης για την εφαρμογή της συμφωνίας του Σένγκεν της 14ης Ιουνίου 1985

text:
               7.7.2007

               EL

               Επίσημη Εφημερίδα της Ευρωπαϊκής Ένωσης

               L 179/52

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 25ης Ιουνίου 2007
   για τον αποχαρακτηρισμό ορισμένων τμημάτων του εγχειριδίου SIRENE το οποίο ενέκρινε η εκτελεστική επιτροπή που συγκροτήθηκε δυνάμει των διατάξεων του άρθρου 132 της σύμβασης για την εφαρμογή της συμφωνίας του Σένγκεν της 14ης Ιουνίου 1985
   (2007/473/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 3,
   Εκτιμώντας τα ακόλουθα:

               (1)

               Το Συμβούλιο, με την απόφαση 2003/19/ΕΚ, της 14ης Οκτωβρίου 2002, σχετικά με τον αποχαρακτηρισμό ορισμένων τμημάτων του εγχειριδίου SIRENE το οποίο ενέκρινε η εκτελεστική επιτροπή που συγκροτήθηκε από τη σύμβαση εφαρμογής της συμφωνίας του Σένγκεν, της 14ης Ιουνίου 1985 (1), αποχαρακτήρισε ορισμένα τμήματα του εγχειριδίου SIRENE, και αποφάσισε τον υποχαρακτηρισμό του τμήματος 2.3 του εγχειριδίου SIRENE καθώς και των παραρτημάτων 1, 2, 3, 4, 5 και 6 ώστε να φέρουν πλέον τη διαβάθμιση «Restreint UE».

               (2)

               Η τελευταία έκδοση του εγχειριδίου SIRENE, όπως περιέχεται στην απόφαση 2006/757/ΕΚ της Επιτροπής (2) και στην απόφαση 2006/758/ΕΚ της Επιτροπής, της 22ας Σεπτεμβρίου 2006, σχετικά με την τροποποίηση του εγχειριδίου SIRENE (3), δεν περιλαμβάνει κάποια διάταξη ισοδύναμη με εκείνη του τμήματος 2.3, ως είχε κατά την έκδοση της απόφασης 2003/19/ΕΚ.

               (3)

               Το Συμβούλιο εκτιμά ότι είναι πλέον σκόπιμο να αποχαρακτηρισθούν και άλλα τμήματα του εγχειριδίου SIRENE.

               (4)

               Θα πρέπει να εξακολουθήσει να ισχύει η διαβάθμιση «Restreint UE» για τα παραρτήματα 1, 3, 4 και 6,

         ΑΠΟΦΑΣΙΖΕΙ:
   Άρθρο 1
   Αποχαρακτηρίζονται τα παραρτήματα 2 και 5 του εγχειριδίου SIRENE.
   Άρθρο 2
   Η παρούσα απόφαση αρχίζει να παράγει αποτελέσματα από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 25 Ιουνίου 2007.

            Για το Συμβούλιο

            Η Πρόεδρος

         A. SCHAVAN

      (1)  ΕΕ L 8 της 14.1.2003, σ. 34.

      (2)  ΕΕ L 317 της 16.11.2006, σ. 1.

      (3)  ΕΕ L 317 της 16.11.2006, σ. 41.